Edvard Snouden je postao heroj demokratije i to u Rusiji, zemlji koju Amerika naziva najvećim neprijateljem demokratije\nEdvard Snouden je postao heroj demokratije i to u Rusiji, zemlji koju Amerika naziva najvećim neprijateljem demokratije\nSnouden koji je zvanično ušao u Rusiju, sa privremenim boravkom od tri meseca, može Rusima dati vredne informacije o tehničkim aspektima presretanja podataka, posebno o američkoj elektronskoj špijunaži Rusije i drugih zemalja.\nPredsednici Barak Obama i Vladimir Putin treba da sesastanu u Moskvi početkom septembra prije samita G20 u Sankt Peterburgu. Međutim, skandal sa saradnikom američkih obaveštajnih službi, Edvardom Soudenom preti da ugrozi planove za obnovljenu saradnju između dve bivše supersile, navode pojedini američki spin majstori.\nSnouden pokušava izbeći izručenje u Sjedinjene Države i optužbe za špijunažu, jer je otkrio detalje o tajnim programima nadziranja koje sprovodi američka Vlada, a koje uključuju praćenje telefonskih poziva i aktivnosti na internetu koje provodi Nacionalna agencija za sigurnost (NSA). Snoudenovo prisustvo u Moskvi pokazalo se kao zlatna žila za rusku propagandu i kao okolnost koja daje prednost Rusima u ratu sa obaveštajnim službama u Vašingtonu.\nSnouden tvrdi da su u njegovom posedu strogo poverljivi dokumenti obaveštajne službe o strukturi agencije i prekookeanskim operacijama, što je daleko ozbiljnije od otkrića da NSA prisluškuje obične građane.\nAko je već pristao da podeli ove informacije sa Moskvom ili ako su ih se domogli i dešifrovali ih ruski specijalisti, Snouden je, zapravo, dao doprinos otkrivanju iligealnih obaveštajnih radnji , kako u SAD tako i šire.\nPutinova administracija je izvukla korist iz Snoudenovog poduhvata na dva načina: u pogledu globalnog propagandnog rata protiv Sjedinjenih Država i u pogledu sposobnosti prikupljanja obaveštajnih podataka.\n„Heroj demokratije“, kako se sve češće oslovljava u javnosti tvrdi da je žrtva američke Vlade.\nKako se navodi, Snouden posjeduje četiri laptopa sa poverljivim podacima koji bi mogli biti veoma korisni za Moskvu koja mnogo dobija razotkrivanjem operacija jedne od najtajnovitijih agencija u Vašingtonu.\nSnouden tvrdi da posjeduje osetljive dokumente o unutrašnjoj organizaciji i operacijama NSA-e. Njegove kolege novinari tvrde da on u svom posedu ima hiljade dokumenata, koji sačinjavaju „priručnik o strukturi NSA-e“.\nTakvi podaci bi omogućili ruskim obaveštajnim službama da onemoguće nadziranje ili da kopiraju ovaj model. Američki službenici smatraju da su poverljivi podaci koji su izneseni iz države kompromitovani tj da su Moskva i Peking došli u posed veoma poverljivih informacija, pa čak i vojnih. Tačna priroda otkrivenih podataka predmet je intenzivne procene štete unutar NSA-e i drugih obaveštajnih službi.\nPojedini službenici se plaše da je Snouden pristupio i nedavno izrađenim planovima za nuklearni rat i drugim rezervnim planovima američke vojske, koji će sada morati proći radikalnu reviziju.\nVeruje se da on može dati vredne informacije o tehničkim aspektima presretanja podataka, posebno činjenice o američkoj elektronskoj špijunaži Rusije. Takve informacije bi Moskvi omogućile da izmeni svoje kontraobaveštajne aktivnosti i da poboljša obaveštajne aktivnosti unutar Sjedinjenih Država.\nUkoliko Snouden dobije utočište u Rusiji, živeće u državi koja ga je prihvatila kao prijatelja i ukoliko nastavi sa svojom globalnom „zviždačkom“ misijom, kako je opisuju pojedini analitičari, kojom otkriva zvanično kršenje prava običnih građana ostaće upamćen kao Heroj demokratije.


Vijeće ministara BiH definisalo mjere za zaustavljanje širenje koronavirusa | Trend Radio Velika Kladuša\nVijeće ministara BiH definisalo mjere za zaustavljanje širenje koronavirusa\nVijeće ministara BiH usvojilo je Informaciju o realizaciji zaključaka Predsjedništva Bosne i Hercegovine i definisanih operativnih mjera za zaustavljanje širenja koronavirusa.Generalni sekretarijat Vijeća ministara dostavit će Informaciju Predsjedništvu BiH.\nU informaciji su navedene aktivnosti, odluke koje je Vijeće ministara donijelo u periodu od 17. marta 2020. godine do danas, na suzbijanju širenja virusa Kovid-19. Zaključci Predsjedništva BiH su realizovani, a uspostvaljena je i intenzivna\nkomunikacija sa međunarodnim finansijskih institucijama.\n“Vijeće ministara BiH je i prije Zaključka Predsjedništva održao 2. vanrednu sjednicu 5. marta 2020. godine, na kojoj je primio na znanje Informaciju o\npreduzetim mjerama u Bosni i Hercegovini u vezi sa sprečavanjem pojave i\nsuzbijanjem širenja zarazne bolesti novim korona virusom (Kovid-19). Vijeće ministara je na 4. vanrednoj sjednici održanoj 15.03.2020. donio Odluku o\npropisivanju dodatnih uslova za ulazak stranaca u Bosnu i Hercegovinu”, stoji u saopćenju.\nU Doboju je 14. marta 2020. održan sastanak predsjedavajućeg Vijeća ministara, predsjednika Vlade Republike Srpske i premijera Federacije BiH na kojem je donesena odluka da svi građani koji iz inostranstva dolaze u BiH idu u izolaciju u trajanju od 14 dana, kao i da će odluka stupiti na snagu 16. marta.\n“Dogovoreno je da se uspostave dva štaba koji će se baviti zdravstvenim i privrednim aspektom i koji će kreirati mjere i preporuke entitetskim vladama i Vijeću ministara da savladaju ove poteškoće”, stoji u saopćenju Vijeća ministara BiH.


SZO poziva Belorusiju da uvede nove mere zbog širenja virusa korona\nIzvor: Radio 021, 11.Apr.2020, 22:35\nZvaničnik Svetske zdravstvene organizacije Patrik O'Konor pozvao je danas Belorusiju da uvede nove mere suzbijanja širenja virusa korona iz zabrinutosti da bi epidemija mogla da uđe u novu zabrinjavajuću fazu.\nU Belorusiji je potvrđeno >> Pročitaj celu vest na sajtu Radio 021 << 2.226 slučajeva virusa korona, a 23 osobe su umrle.\n"Belorusija ulazi u novu fazu razvoja epidemije. Vidimo da se virus prenosi u zajednici. Ova situacija je zabrinjavajuća i zahteva nove mere", rekao je on na konferenciji za novinare.\nRekao je da je SZO preporučila Belorusiji da uvede mere koje će povećati fizičku distancu, nastavi mere izolacije, testiranja i praćenja kontakata pacijenata obolelih od virusa.\nIzvor: Luftika.rs, 12.Apr.2020, 10:15\nBroj zaraženih u Srbiji novim korona virusom je stabilan poslednjih nedelju dana, što znači da se epidemija, za sada, drži pod kontrolom, kaže šef Kancelarije Svetske zdravstvene organizacije u Srbiji Marijan Ivanuša.. On je za Tanjug naglasio da je za zaustavljanje epidemije potrebno smanjiti...


Pokrajina finansira radove u Institutu za zdravstvenu zaštitu dece i omladine Vojvodine | Autonomija\nPokrajina finansira radove u Institutu za zdravstvenu zaštitu dece i omladine Vojvodine\nStvaranje uslova i ambijenta u kojima niko ne sme da se plaši bolesti\nDirektor Uprave za kapitalna ulaganja Vojvodine Nebojša Malenković poručio je danas da Pokrajinska vlada ne odstupa ni za korak od onoga što je naumila, a to je da stvori uslove i ambijent u kojima niko ne sme da se plaši bolesti.\nMalenković je prilikom obilaska radova na adaptaciji prizemlja i prvog sprata Instituta za zdravstvenu zaštitu dece i omladine Vojvodine u Novom Sadu kazao da gradeći novu intenzivnu jedinicu i moderan dijagnostički centar Pokrajinska vlada stremi stvaranju kvalitetnih uslova za zdravstvenu zaštitu svih građana Vojvodine.\nOn je podsetio da je je u ranijim godinama preko 500 miliona dinara uloženo u izgradnju poliklinike i nabavku potrebne medicinske opreme. Nebojša Malenković je dodao da je u toku 2015. godine, preko Uprave za kapitalna ulaganja Vojvodine, dodeljeno oko 700 miliona dinara za različite projekte čija realizacija doprinosi boljoj i kvalitetnijoj zdravstvenoj zaštiti građana.\n„Uskoro ćemo raspisati najnovije konkurse za finansiranje projekata iz oblasti zdravstva, a sredstva će biti namenjena ustanovama primarne, sekundarne i tercijarne zdravstvene zaštite, kako bi i manje opremljeni domovi zdravlja imali priliku da obnove preko potrebnu medicinsku opremu. To svakako nisu dovoljna sredstva da odgovore na potrebe svih, jer je sredstava manje nego što to Ustav Srbije garantuje građanima Vojvodine kako bi imali jednaka prava na zdravstvenu zaštitu“, istakao je Malenković.\nPomoćnica pokrajinske sekretarke za zdravstvo Danijela Stanković Baričak je istakla da ova investicija omogućuje pravovremenu, brzu i efikasnu zdravstvenu uslugu za svu decu u Vojvodini.\n„Međutim, iako u Vojvodini postoje opremljene i moderne bolnice, danas je veliki problem u kadrovima, jer naše zdravstvene institucije nemaju dovoljno kadra, a starosna struktura pedijatara je preko 50 godina, iz razloga što je ministarstvo zdravlja zabranilo zapošljavanja“, kazala je Baričak-Stanković, koja je apelovala na ministarstvo da po hitnom postuku rešava probleme u Vojvodini.\nDirektor Instituta za zdravstvenu zaštitu dece i omladine Vojvodine Slobodan Grebeldinger je objasnio da će realizacijom investicije biti adaptirano prizemlje i prvi sprat u delu Instituta, što će omogućiti kvalitetnije uslove za rad i zdravstvenu zaštitu.\n„Ovim projektom predviđeno je izmeštanje laboratorije na nivo prizemlja i povećanje kapaciteta laboratorije, kao i proširenje hirurške intenzivne jedinice i njeno povezivanje sa operacionim blokom. Tako će se postići brža i efikasnija dijagnostika, ali i proširiti kapaciteti odeljenja intenzivne terapije“, istakao je Grebeldinger.\nPrema njegovim rečima, radovi se odvijaju predviđenom dinamikom i trebalo bi da budu završeni u roku od 60 dana.\nPreko javnog konkursa u oblasti zdravstvene zaštite u toku 2015. godine, Uprava za kapitalna ulaganja Vojvodine dodelila je Institutu za zdravstvenu zaštitu dece i omladine Vojvodine 61,4 miliona dinara za realizaciju projekta rekonstrukcije hirurške intenzivne jedinice i dijagnostičkog centra u delu Instituta za zdravstvenu zaštitu dece i omladine Vojvodine. Kako je objašnjeno, do sada je ugovoreno 52,6 miliona dinara za izvođenje radova na adaptaciji prizemlja i prvog sprava te zdravstvene institucije.


Plenum Centralnog komiteta Saveza komunističke omladine Jugoslavije (SKOJ) uspešno i u radnoj atmosferi održan je 1.marta u Novom Sadu.\nPlenum je otvorio prvi sekretar SKOJ-a, drug Aleksandar Đenić, izveštajem o radu Saveza u proteklom periodu.Učesnici Plenuma usvojili su plan aktivnosti za naredni period sa posebnim težištem na kampanju “Bojkot-Izbor većine” koja ima za cilj da pokaže kako na delu izgleda “demokratija” u kojoj, kako kaže Marks – potlačeni imaju pravo da biraju ko će ih u narednom periodu eksploatisati. Iluzorno je govoriti o demokratiji kada u praksi prava imaju jedino buržujski eksploatatori. Bojkot kampanja je izraz revolta zbog neregularnih izbora i diskriminatorskih izbornih zakona u Srbiji, istaknuto je na Plenumu.\nDruga važna aktivnost u narednom periodu jeste obeležavanje Dana studenata (4. april) i pokretanje anti-bolonjske kampanje. Plenum je potvrdio učešće SKOJ-a na skupovima posvećenim obeležavanju 15 godina od NATO agresije na SR Jugoslaviju kao i otpočinjanje priprema za održavanje sastanka komunističke omladine Evrope u Beogradu.\nPlenum CK SKOJ-a takođe je doneo odluku o održavanju Drugog Antifašističkog omladinskog kampa koji će ove godine, za razliku od prošlogodišnjeg, imati međunarodni karakter.


Han: Pismo TV N1 biće deo opšte procene situacije o stanju u medijima - European Western Balkans\nAutor EWB 29. 03. 2019. 29. 03. 2019.\nBEOGRAD – Evropski komesar za pregovore o proširenju Johanes Han izjavio je, odgovarajući na pitanje o pismu u kojem je Adria News iz Luksemburga, vlasnik TV N1, zatražila zaštitu međunarodnih institucija, da će pismo biti deo procene situacije o stanju u medijima u narednom izveštaju o napretku Srbije.\n“Moram prvo da dobijem pismo i ono će biti deo opšte procene situacije o stanju u medijima u narednom izveštaju o napretku. Vi znate da mi u našoj proceni razmatramo apsolutno sve razvoje događaja”, rekao je Han.\nAdria News iz Luksemburga uputila je pismo na više od 130 adresa međunarodnih i nevladinih organizacija, medijskih asocijacija, kao i Evropske unije.\nEvropski komesar Han boravi u dvodnevnoj poseti Srbiji. Prvog dana boravka sastao se sa predsnikom Srbije Aleksandrom Vučićom sa kojim je razgovarao o evropskim integracijama.\nPrethodno je proglašen za ambasadora Sportskih igara mladih.\nHan sa premijerkom Brnabić o medijskoj strategiji i reformama\nDrugi dan počeo je radnim sastankom sa premijerkom Srbije Anom Brnabić sa kojom je razgovarao o medijskoj strategiji, vladavini prava, reformama i regionalnoj saradnji. Sastanku je prisustvovala i ministarka za evropske integracije Jadranka Joksimović.\nPremijerka Ana Brnabić je nakon sastanka sa Hanom rekla da u Srbiji postoje slobodni mediji koji mogu slobodno da kritikuju vlast, dodajući da će tekst medijske strategije biti vraćen na razmatranje radnoj grupi i novinarskim udruženjima.\nNakon toga, rekla je da očekuje da će čitav proces biti gotov tokom aprila kada bi se tekst nacrta mogao naći na sednici Vlade Srbije.\nHan je istakao da ceni sveobuhvatan i profesionalan pristup posvećen izradi medijske strategije, ali da je potrebno raditi na saradnji unutar samog parlamenta.\nDodao je da izbori za Evropski parlament “nemaju veliki uticaj” na proces evropskih integracija Srbije, jer se on vodi na administrativnom nivou.\nKomesar se osvrnuo na dijalog Beograda i Prištine ističući da mu je žao što je dijalog Beograda i Prištine u zastoju, ali da to nije razlog za zaustavljanje procesa evrointegracija Srbije.\nAna BrnabićEvropska unijaEvroske integracijeJohanes HanPismo N1Srbija\nTreće glasanje o Bregzitu zakazano za danas


S ciljem kreiranja sigurnijeg okruženja u saobraćaju i brige o ljudskim životima, u saradnji sa Agencijom za bezbjednost saobraćaja Republike Srpske, i ove godine pokrećemo edukativnu kampanju o rizicima korišćenja mobilnog telefona tokom vožnje, pod nazivom „Budi pametniji od telefona! Ne koristi telefon dok voziš“\nBrojne studije i istraživanja ukazuju na to da upotreba mobilnog telefona može biti jedan od glavnih faktora ometanja vozača, te da može bitno uticati na povećanje mogućnosti nastanka saobraćajnih nesreća sa ozbiljnim posljedicama. Upotreba mobilnog telefona tokom vožnje može biti opasna kao i vožnja pod uticajem alkohola.\nStoga, u skladu sa jasnom opredjeljenošću kompanije m:tel da posluje društveno odgovorno i ove godine realizujemo kampanju u kojoj apelujemo na vozače da tokom vožnje odlože svoje mobilne telefone, jer nijedan poziv niti poruka nisu važniji od života.\nVozite pažljivo - Budite pametniji od telefona!\nKampanju su i ove godine kroz dodjelu medijskog prostora podržale brojne medijske kuće:\nTelevizije: RTRS, ATV, RTV Istočno Sarajevo, TV K3, TV Bel Kanal\nDnevna i periodična štampa: Euro Blic, Glas Srpske, Nezavisne novine, Auto shop magazine, Mali oglasi\nRadio stanice: NES radio, Radio Kontakt, Radio Bobar, Radio Istočno Sarajevo\nInternet portali: nezavisne.com, buka.com, capital.ba, automoto.ba, mojahercegovina.com, dobojcaffe.com, banjaluka.com\nBilborde i oglasne površine obezbjedili su: Metromedia, Nova Oprema, DL plakat\nSvim medijskim kućama koje su odlučile da se uključe u borbu za sigurnije saobraćajnice iskreno zahvaljujemo, a one koji su zainteresovani da podrže ovu društveno odgovornu kampanju koja će trajati do 1.9.2017.godine, pozivamo da nam se pridruže putem sljedećeg emaila.


2006-02-14 HAG/DEN HAAG\nSuđenje Ramušu/Ramush Haradinaju i dvojici njemu potčinjenih pripadnika OVK trebalo bi da počne u novembru ove ili početkom sledeće godine, rečeno je na današnjoj statusnoj konferenciji. Branioci optuženih su naveli da se, u razgovorima sa predstavnicima suda i tužilaštva, novembar 2006. "već ustalio kao verovatan datum početka suđenja", ali su izrazili sumnju da će stići da se do tada pripreme za kvalitetno vođenje odbrane.\nBranioci ukazuju na neažurnost tužilaštva u obelodanjivanju oslobađajućih dokaza, što im, kako navode, "uskraćuje mogućnost da na pravi način pripreme odbranu". Tužioci su priznali da deo takvih dokaza nisu predali na vreme, uglavnom zbog čestih promena u njihovom advokatskom timu, ali su se obavezali da će do maja taj problem rešiti i naglasili da nema potrebe za takvim "alarmističkim ponašanjem odbrane".\nDrugi razlog koji, prema braniocima, ometa pripremu odbrane je najava tužilaštva da će optužnica do maja ove godine biti izmenjena. Tužilac je, međutim, rekao da će izmenjena optužnica imati samo tri nove tačke koja će obuhvatiti tri incidenta, dok će se ostale izmene svoditi na "ažuriranje podataka".\nSudija je sledeću konferenciju o stanju u postupku zakazao za 30. mart i upozorio da je veće obavezno da suđenje počne u razumnom roku, podsetivši da se dvojica optuženih nalaze u pritvoru, dok je treći, Haradinaj, privremeno oslobođen do početka suđenja.\nRamuš Haradinaj, Idriz Balaj i Lahi Brahimaj, bivši zapovednici OVK optuženi su za zločine koji su 1998. godine počinjeni nad kosovskim Srbima i Romima, kao i nad Albancima osumnjičenim za saradnju sa srpskim vlastima.


DOBOJ: Lovačko udruženje "Fazan"- Božičković najavio digitalizaciju rada - RTV Doboj\nDOBOJ: Lovačko udruženje “Fazan”- Božičković najavio digitalizaciju rada\nPredsjednik Lovačkog udruženja “Fazan” Doboj Vedran Božičković najavio je maksimalnu digitalizaciju i informatizaciju rada ovog udruženja realizacijom dva projekta u saradnji sa Ministarstvom poljoprivrede, šumarstva i vodoprivrede Srpske – izrada aplikacije za članove i nabavka drona.\nBožičković je rekao Srni da će u okviru podsticajnih sredstava resornog ministarstva do 5.000 KM nabaviti dron za osmatranje lovišta, kao i šest zatvorenih visokih čeka, te automatske hranilice za divljač.\nNamjenskim sredstvima od 14.000 KM, od čega Ministarstvo finansira 60 odsto, a udruženje “Fazan” 40 odsto, biće izrađena android aplikacija za lovce da bi svi članovi imali pristup svom kartonu sa podacima i obavezama.\nPredviđena je i nabavka kamere za lovočuvarsku službu.\n“Najveći problem nam je ažuriranje podataka o lovačkom naoružanju, jer Ministarstvo unutrašnjih poslova /MUP/ Republike Srpske nema obavezu da obavještava korisnika lovišta o promjeni statusa oružja lovca, a teško je voditi ažurnu evidenciju kada imate više od 1.000 lovaca”, rekao je Božičković.\nOn je naglasio da lovna inspekcija maksimalno kažnjava korisnike lovišta, odnosno udruženja koja izdaju dozvolu za lov lovcu koji nema oružje.\nBožičković je kao primjer naveo slučaj od prije dvije godine kada je dozvola izdata lovcu koji je svoje oružje u međuvremenu prodao, a o tome nije obavijestio korisnika lovišta.\n“Cilj nam je maksimalna digitalizacija i informatizacija rada da bi se unaprijedila komunikacija sa članovima, da instalisanjem aplikacije svaki član ima uvid o svojim obavezama, ali i da radi izvještaj o ativnostima, da bi podaci bili uvijek ažurni”, pojasnio je Božičković.\nOn je istakao da dobojsko lovačko udruženje realizuje različite aktivnosti na dodatnoj obuci članstva, da bi se podigla lovna etika kod lovaca, da bi bili jednoobrazno obučeni i, u odnosu na dosadašnje predrasude u javnosti, dali pravu sliku o lovcu, koji najmanje lovi, a najviše ulaže u lovište.\nBožičković je naveo da se radi na izradi kratke publikacije o brojnosti vukova na Ozrenu, koja će biti predstavljena 29. februara iduće godine u okviru jubilarne lovno-turističke manifestacije “Vučji dani na Ozrenu”.\nOn je istakao da je lovačko udruženje ove godine znatno unaprijedilo proizvodnju u vlastitoj fazaneriji, koja je jedina u BiH registrovana u Kancelariji za veterinarstvo BiH kao farma za proizvodnju fazanske divljači.\nPrema njegovim riječima, ove godine planirana je proizvodnja oko 21.000 fazanskih pilića.\n“Trenutno na raspolaganju imamo oko 9.000 fazanskih pilića, dio je prodat, a dio pušten u lovište, dok je dio zadržan za komercijalni odstrel koji će biti realizovan u oktobru i novembru”, rekao je Božičković.\nOn je upozorio da je u lovištu uočen porast predatora, prvenstveno šakala, koji pričinjavaju veliku štetu mladunčadi zeca, srne, fazana, pa i divlje svinje.\n“Šakal je organizovan, lukav i biološki zaokružen predator. Godišnji odstrel je zanemariv, svega 40 jedinki, dok je procjena da ih na lovištu ima oko 350”, precizirao je Božičković.\nOn je dodao da je brojnost šakala stagnirala poslije poplava 2014. godine, ali da je sada naglo u porastu, te da jedino nije prisutna iznad 600 metara nadmorske visine, gdje je stanište vuka.\nKamere u lovištu uočile su kretanje i kratkotrajno zadržavanje ženke medvjeda koja je na područje Ozrena došla sa susjednog lovišta Kamenice, nekadašnjeg prirodnog rezervata.\nBožičković kaže da je kretanje medvjeda bez zadržavanja uočeno na području Krnjina i Foče.\nOn je ukazao i na štetu u saobraćaju koju uzrukuje divljač, prvenstveno srneća, a kao “crni pojas”, odnosno kritična mjesta naveo putne pravce Rudanka-Šešlije-Podnovlje, Rudanka-LJeskove Vode, te Bare prema Trebavi.\n“Ove godine je više od 30 jedinki stradalo u saobraćaju, a lovačko udruženje po zakonu snosi troškove ako na saobraćajnicama nisu postavljeni adekvatni znakovi koji ukazuju na kretanje divljači, kojih nema uprkos našim zahtjevima `Putevima Srpske` da budu postavljeni”, kaže Božičković.\nOn je pozdravio najavljeni projekat resornog ministarstva o postavljanju plašljivca – uređaja koji na pojavu zvuka automobila emituje zvučne signale koji smetaju divljači da izlazi na put.\nLovište “Doboj” u sadašnjim granicama formirano je 21. aprila 1998. godine i obuhvata 62.300 hektara površine, od čega lovnog 48.000 hektara.\nServisna informacija Policijske uprave Doboj za 20.08.2019. godine


Društvo i ekonomija: „Al Dahra” preuzela sve radnike PKB-a - BalkaniYUm.TV '); } //]]>\nArapska „Al Dahra”, u subotu 1. decembra, preuzela je sve zaposlene u Poljoprivrednoj korporaciji Beograd. Kako „Politika” saznaje oni su potpisali ugovor o radu (na određeno vreme) u trajanju od pet meseci. Iznosi zarada, regresa i toplog obroka ostali su na istom nivou. Isplata otpremnina, u iznosu od 450 evra po godini staža, trebalo bi, prema našim saznanjima, da počne najkasnije danas.\nPrema ranijim informacijama, preuzimanje zaposlenih bilo je dogovoreno za 4. februar 2019. Međutim, oni su ugovore potpisali nešto ranije nego što je planirano.\nIstovremeno, Beta je juče prenela da je Komisija za zaštitu konkurencije odobrila „Al Dahri” iz Ujedinjenih Arapskih Emirata kupovinu Poljoprivredne korporacije Beograd (PKB) i njena tri zavisna preduzeća – „Eko lab”, PKB „Agroekonomik” i „Veterinarska stanica” PKB.\nKompanija „Al Dahra Srbija”, registrovana u Irigu, kupila je deo imovine PKB-a početkom oktobra ove godine za nešto više od 105 miliona evra. Krovni ugovor sa državom potpisan je 4. oktobra.\nOva agencija navodi da je mišljenje komisije da tim preuzimanjem neće biti narušena konkurencija na tržištu Srbije. Naime, prilikom ispitivanja efekata prijavljene koncentracije na konkurenciju, komisija je ocenila da ona neće narušiti konkurenciju u Srbiji.\n– Neće biti narušena konkurencija na domaćem tržištu u proizvodnji mleka, žitarica, semena i jabuka, zatim u uzgoju krava, laboratorijskom ispitivanju i veterinarskoj delatnosti jer se „Al Dahra” u Srbiji bavi samo proizvodnjom i prodajom jabuka – prenosi Beta.\nOva arapska kompanija posluje u Srbiji od 2014. godine, kada je kupila 51 odsto firme „Rudnap agrar” u vlasništvu biznismena Vojina Lazarevića koji je, nedavno, postavljen i za generalnog direktora „Al Dahra Srbija”.\nNepokretna imovina PKB procenjena je na nešto manje od 17 miliona evra i taj iznos, kako se ranije moglo čuti, biće priključen osnovnoj ceni. Arapska kompanija najavila je da će u naredne tri godine investirati 30 miliona evra u unapređenje poslovanja PKB-a, dalji razvoj sistema za navodnjavanje kao i modernizaciju kapaciteta za proizvodnju mleka. Pored toga, „Al Dahra” planira da uloži dodatnih 15 miliona evra u optimizaciju poslovanja PKB-a i njenih kapaciteta da bi se postigli veći prinosi i podigao kvalitet mleka.


Balkanci teško prihvataju ovaj evropski zakon: Crnogorskim ugostiteljima opada posao zbog zabrane pušenja – Naši u svetu\nBalkanci teško prihvataju ovaj evropski zakon: Crnogorskim ugostiteljima opada posao zbog zabrane pušenja\nObjavljeno 04/12/19 u 16:30\nPromet u restoranima u Crnoj Gori opao je za oko 20 odsto, a u kafićima je taj procenat znatno viši od kada je na snagu stupio Zakon kojim se zabranjuje pušenje u ugostiteljskim lokalima, izjavio je sekretar Udruženja ugostitelja Budve Nikola Buzdovan.\nBuzdovan je za podgoričku Pobjedu kazao i da je tom Udruženju najavljeno da će od 1. januara 2020. godine korišćenje duvanskih proizvoda biti dozvoljeno u lokalima u kojima se ne konzumira hrana, međutim iz Ministarstva zdravlja negiraju takve najave, uz poruku da se zakon neće menjati, odnosno da se neće izaći u susret takvim inicijativama, prenosi RTCG.\n“Što se tiče budvanskih restoratera, beležimo pad prometa od nekih 20 odsto, dok je u kafićima to znatno više. Ostaje nam da poštujemo taj zakon koji je evropski, a mi idemo ka Evropi. Ono što je nama najavljeno, doduše usmeno, je da će u kafićima koji nemaju hranu, od januara biti dozvoljena upotreba duvanskih proizvoda”, rekao je Buzdovan.\nPrema njegovim rečima, pad prometa zabeležen je i u drugim crnogorskim gradovima.\nIz Uprave za inspekcijske poslove poručuju daTuristička inspekcija kontroliše primenu ovog zakona i da je od polovine avgusta do 19. novembra bilo ukupno 2.263 kontrole.\nIstiču da dobijaju i prijave građana, što inspektorima pomaže.\nBeč u borbi protiv klimatskih promena: Ozelenjavaju se površine, gradski park postaje mesto za rashlađivanje tokom leta\nČetiri meseca od zatvaranja: Austrijancima nedostaje druženje u omiljenim kafićima i…\nU Srbiji sinoć stupile na snagu nove mere, evo kako je bilo u Beogradu posle 21 sat\nEvo do kada važi zabrana masovnog okupljanja u Nemačkoj!\nAustrija: Ponovo otvoreni kafići i restorani, u lokalima čiji su vlasnici iz Srbije…\nBečlijama po 50 evra da troše u kafićima, restoranima…\nPulmolog Ika Pešić: Kako pušenje utiče na razvoj i težinu infekcije virusom COVID…


Mijailović: Ćutali smo na laži, uvrede i pritiske, ali moramo u blato - BIGportal.ba\nMart 25, 2019 April 4, 2019 065\nZvezda je u hali “Aleksandar Nikolić” posle produžetka i velike borbe pobedila Partizan i povela sa 1-0 u seriji, u polufinalu ABA lige.\n— KK Partizan NIS (@PartizanBC) 25. март 2019.\n“Partizan je dugo ćutao, dao šansu mnogima makar da konstatuju, kada već ne smeju da osude sve izrečene uvrede i laži, a nadležni da sankcionišu. Podsećam, Miroslav Nikolić i Partizan su kažnjeni lane sa 4000 evra samo za pitanje “ko određuje termin derbija” na konferenciji za medije. Karpoš Sokoli je izbačen iz ABA i kažnjen sa 25 hiljada evra za mnogo blaži vokabular od onog koji je korišćen tokom prošlogodišnjeg finala, i koji je i dalje nekažnjen. U petak je portparol našeg rivala na zvaničnoj konferenciji za medije pred utakmicu, bez ustručavanja, ali i kazne, prozivao delegirane arbitre i još pozivao navijače na reakciju”.\nĐoković i Tomić prvi u večernjem terminu\nFederer bolji od Medvedeva za četvrtfinale Majamija


Udruženje Pentatonik je osnovano 2008. godine. Od početka svog delovanja, Pentatonik je realizovao različite kulturne i obrazovne manifestacije, koncerte, izdavačke projekte i edukativne klinike.\nCiljevi udruženja su unapređenje i razvoj obrazovanja i umetnosti kroz neformalne metode učenja sa oslanjanjem na savremene medije i tehnologiju.\nOd osnivanja Pentatonik je, u saradnji sa Guitar Art Festivalom 2010. i 2011. godine realizovao manifestacije pod nazivom Guitar Art Expo. Manifestacije su okupile renomirane gitariste iz Srbije i regiona a najviše smo ponosni na edukatiuvni segment koji je mladim umetnicima omogućio usavršavanje kroz stručne klinike i takmičenja.\nPoster Yu Rock istorija\nUdruženje Pentatonik je 2010. godine u saradnji sa renomiranim rock novinarom Petrom Janjatovićem (autorom Yu Rock enciklopedije) izdalo poster "YuRock istorija". Ovaj zapaženi projekat je kasnije kao eksponat uvršten u izložbu Živeo život.\nVizija razvoja udruženja se baziraju na želji za realizacijom edukativnih projekata, prevashodno namenjenih deci predškolskog i školskog uzrasta. Pentatonik se u toj nameri naslanja na partnerstvo sa firmom "Formatura" iz Beograda koja je realizovala i na tržište plasirala uslugu "SuperŠkola" - virtuelnu učionicu za đake 5-8. razreda\nBiće nam zadovoljstvo da sarađujemo sa Vama\nMatični broj: 17735209\n© 2020 Pentatonik\n© Webix Design


Sukobi palestinskih frakcija ne prestaju\nEkstremistička islamska organizacija Hamas gadjala je položaje rivalskog pokreta Fatah u današnjim žestokim okršajima u Pojasu Gaze, a izmedju ostalog je napadnut i štab palestinskog predsednika Mahmuda Abasa.\nU današnjem nasilju život je izgubilo više od 20 ljudi u Gazi, među kojima su i dva palestinska radnika Ujedinjenih nacija i najmanje dvoje ljudi ubijenih na mirovnim demonstracijama. Predsednik Abas, koji se nalazi na Zapadnoj obali, rekao je da su sukobi “ludost”, dok su UN objavile da će smanjiti obim humanitarnih operacija posle pogibije svojih radnika. Više od 60 ljudi je poginulo u žestokim trodnevnim sukobima pripadnika Hamasa i Fataha.\nU medjuvremenu, Južnoafrički nadbiskup Dezmond Tutu izjavio je pred Savetom UN za ljudska prava u Ženevi da je neophodno da se privedu pravdi odgovorni za prošlogodišnje izraelsko granatiranje grada Beit Hanuna, u kojem je poginulo 19 Palestinaca.\nTutu, koji je predvodio misiju UN za utvrdjivanje činjenica o novembarskom napadu u Pojasu Gaze, istakao je da je potrebno preduzeti mere bilo da je granatiranje Beit Hanuna bilo namerno, ili rezultat greške i nemara. On je naveo i da je potrebno da izraelske i palestinske vlasti krivično gone odgovorne za napade na civile u Beit Hanunu i obližnjim izraelskim gradovima.


U subotu, 17. jula počinje još jedno izdanje Festivala evropskog filma Palić, koje će trajati do 23. jula. Festival se ove godine održava na više lokacija među kojima su jedinstvena Letnja pozornica na Paliću, kao i bioskopi Eurocinema, Abazija i Lifka.\nGlavni takmičarski program Festivala evropskog filma Palić otvoriće film „Dnevnik iz Gvantanama” reditelja Kevina MekDonalda, sa dvostrukom oskarovskom Džodi Foster.\nProslavljena glumica nalazi se u ulozi Nensi Holander, advokatice koja preuzima slučaj Mohameda Oulda Slahija (Tahar Rahim), Mauritanca koji je optužen da je angažavao teroriste koji su zabili avione u tornjeve Svetskog trgovačkog centra 11. septembra.\nNa Letnjoj pozornici Festivala evropskog filma Palić, svetsku premijeru 22. jula imaće film „Nečista krv – greh predaka” reditelja Milutina Petrovića.\nTokom centralnog dela manifestacije publici će biti predstavljeno više od 100 filmova iz svih krajeva Evrope, u 11 različitih selekcija i programskih celina. Mnogi od filmova imaće svoju srpsku i regionalnu premijeru upravo na Paliću.\nTags: Aleksandar Lifka, Festival evropskog filma Palić


Uhapšen mornarički inžinjer koji je prodavao tajne strancima\nDŽonatan Tobi (42) i njegova supruga Dajana (45) iz Anapolisa u Merilendu uhapšeni su u subotu u Zapadnoj Virdžiniji, saopštilo je američko Ministarstvo pravde. NJih su uhapsili pripadnici FBI i Mornaričkog servisa za kriminalne istrage (NCIS), prenosi RT.\nOni su navodno pokušali da podatke o dizajnu nuklearne podmornice prodaju osobi za koju su mislili da predstavlja drugu zemlju, ali, ta osoba je zapravo bila tajni agent američkog Federalnog istražnog biroa (FBI).\nOptuženi DŽonatan Tobi radio je u programu američke mornarice za nuklearni pogon i imao je bezbednosnu dozvolu za pristup poverljivim podacima o dizajnu nuklearnih podmornica i njihovih reaktora.\nKako se navodi u optužnici, on je još u aprilu 2020. poslao pismo predstavnicima druge države sa delom poverljivih podataka.\n- Prosledite ovo pismo vašoj vojnoj obaveštajnoj službi. Ovo nije prevara. Informacije sam brižljivo sakupljao nekoliko godina tokom normalnog obavljanja mog posla, kako niko ne bi obratio pažnju i prošvercovao sam po nekoliko stranica u isto vreme kroz bezbednosne punktove, napisao je Tobi, navodi se u sudskim dokumentima.\nTo pismo su presrele američke bezbednosne službe pre nego što je stiglo zemlji kojoj je upućeno, a koja nije identifikovana u sudskim spisima.\nPrikriveni agent FBI potom je stupio u kontakt sa Tobijem i dogovorili su se da mu on prosledi ostale poverljive podatke u zamenu za plaćanje u kriptovaluti.\nAgent je Tobiju u junu ove godine isplatio oko 10.000 dolara u kriptovaluti. Tobi i njegova supruga otputovali su potom u Zapadnu Virdžiniju, gde je Tobi ostavio memorijsku karticu sa podacima u sendviču sa puterom od kikirikija kako bi je njegov kontakt preuzeo.\nPotom je agentu poslao šifru za otključavanje kartice u zamenu za 20.000 dolara u kriptovaluti, te se FBI uverio da se zaista radi o poverljivim podacima o reaktorima nuklearnih podmornica.\nUsledila je još jedna razmena podataka, a prilikom treće, Tobi i njegova supruga su uhapšeni.\nTokom meseci kontaktiranja sa osobom za koju je verovao da je predstavnik druge države, Tobi je bio nepoverljiv i izbegavao je da se sretne sa njom kako ne bi upao u zamku.\nAgent FBI uspeo je da ga ubedi da zaista predstavlja drugu državu tako što mu je rekao da će na zgradi ambasade na Dan sećanja na Amerikance poginule u ratovima videti signal i rekao kakav će taj signal biti. Međutim, nije objavljeno o kakvom signalu se radi, niti kako je FBI sa ambasadom dogovorio da pokažu taj signal, piše RT.\nPar je sada optužen u skladu sa američkim Zakonom o atomskoj energiji da je počinio dva akta špijunaže u vezi sa podacima kojima je pristup ograničen.\nVojska SAD podmornica špijuniranje američka podmornica hapšenje\n(UŽIVO) RAT U UKRAJINI: Ruska protivvazdušna odbrana oborila je ukrajinski Su-24 u području Zmijskog ostrva (VIDEO)\n16. 05. 2022. u 07:24 >> 11:17


Ja sam deo Partizana: Grobari, ako može bez politike i rasizma!\nGrobari, ako može bez politike i rasizma!\nDa se ne aktivira uslovna kazna UEFA\nBije Partizan bitku na terenu za plasman u plej-of Lige Evrope, ima lepih 2:1 iz Danske, potrebno je samo da overi to u revanšu sa Nordsjilandom. A najgore što može da mu se desi jeste da mu taj ugođaj pred projektovane duele sa Bešiktašem pokvare sopstveni navijači, nekim gafom.\nZato čelnici kluba iz Humske 1 apeluju na Grobare da se suzdrže od povika koje bi na bilo koji način mogli da privuku pažnju delegata, zvaničnika UEFA ili agencije FARE, čiji volontiraju za Evroksku kuću fudbala.\n„Partizan je prošle godine imao loše iskustvo, utakmice bitne za dalji tok takmičenja igrao je bez publike. Posle odluke vezane za Crvenu zvezdu, Partizan je takođe na oku. Naša molba navijačima je da ne bude političkih parola i povika na rasnoj osnovi, jer bi to povuklo da najvažniju utakmicu sezone igramo bez publike. Isto to se odnosi i na zakrčene prolaze“, upozorava Miloš Vazura, generalni direktor Parnog valjka, a njegove reči prenose Večernje novosti.\nPartizan je prošle godine pred praznim tribinama igrao protiv Videotona i kijevskog Dinama, a još dramatičnije je saznanje da mu uslovna kazna, u slučaju novog incidenta, nije istekla.\n„To znači da i najsitniji problem može da povuče kaznu. Na ovoj utakmici će biti povećan broj redara, na istoku će ih biti duplo više, jer se tamo nalaze dve frakcije. Pozivamo navijače da dođu u što većem broju sada nam je njihova podrška veoma važna“.\nInače, ulaznice za večerašnji meč koštaju 600 dinara za južnu i severnu, 900 za bočne delove zapadne i istočne, a 1.200 za centralna mesta na tribinama.\n„Siguran sam da naši navijači shvataju važnost momenta u kome se nalazimo i da će pokazati, kao mnogo puta do sada, da su im Partizan i uspeh kluba najbitniji. Nema potrebe da otežavamo igračima, daih dovodimo u situaciju da zbog gluposti igraju pred praznim tribinama ili, u gorem slučaju, uopšte ne igraju. Ili da praznimo klupsku kasu na kazne UEFA. Potreban nam je 12. igrač na tribinama, verujemo da nas neće izneveriti“, dopunio je Miloš Vazura.\nPosted by Ја Сам Део Партизана at четвртак, август 16, 2018\nProf. dr Agatonovic 16. август 2018. 11:41\nPrepustite politiku drugima, klubovima koji zavise od iste te politike.


► Smiruje se epidemija malih boginja u niškom kraju\nInstitut za javno zdravlje Niš ođavio je epidemiju malih boginja na Dečijoj hiriruškoj klinici i Klinici za dečije interne bolesti, ali još nije ođavljena epidemija koja obuhvata područje celog grada, rekli su agenciji Beta u toj zdravstvenoj ustanovi.\n"Za ođavljivanje populacione epidemije potrebno je da prođe period od 40 dana od kada je prijavljen poslednji oboleli, a mi smo poslednju prijavu sumnje na morbile u Nišu imali pre otprilike tri nedelje", izjavio je epidemiolog Mirko Ilić.\n"U populacionoj epidemiji morbila u Nišu prijavljeno je nešto manje od 3.000 obolelih", rekao je Ilić\nPrema Ilićevim rečima, kada su u pitanju morbile slična situacija je i u drugim mestima u tom delu Srbije.\nU Prokuplju je odjavljena epidemija malih boginja, a u Aleksincu je još na snazi jer je jedna obolela osoba evidentirana pre dve nedelje.\nOd proglašenja epidemije malih boginja oktobra prošle godine, zbog komplikacija izazvanih tom bolesti u niškom Kliničkom centru preminulo je pet osoba.


MINISTAR NENAD POPOVIĆ OBEĆAO NOVI PROSTOR ZA NTP | ČA Glas\nMinistar bez portfelja, zadužen za inovacije i tehnološki razvoj Nenad Popović posetio je u utorak Čačak, gde je zajedno sa gradskim rukovodstvom, održao sastanke sa menadžmentom Naučno tehnološkog parka i Instituta za voćarstvo. Ministar je ovim institucijama obećao podršku Vlade Republike Srbije u daljem razvoju i napredovanju.\nMinistar Popović je u Naučno tehnološkom parku naglasio da je Čačak oduvek bio poznat po odličnim i inovativnim preduzetnicima, kao i da je čačanski NTP važan deo inovacione infrastrukture Zapadne Srbije. On je istakao i da je osnovni problem Naučno tehnološkog parka u Čačku prostor, koji bi trebalo da zadovoljava evropske potrebe. Na sastanku je bilo reči o mogućim rešenjima, a Vlada će istrajati u nameri da to zaista i reši, obećao je ministar.\n– Ovaj projekat ćemo kandidovati za finansiranje u narednom periodu. Siguran sam da će se naći način i Vlada Republike Srbije će biti istrajna u tome da Čačak dobije odličan Naučno tehnološki park, kakav zaslužuje ova inovativna i preduzetnička zajednica, koja je veoma kvalitetna u ovom regionu – rekao je Popović. Pomenuta je i izgradnja Industrijsko tehnološkog parka, a ministar je naglasio da će Vlada učiniti sve da pomogne razvoj i osavremenjivanje NTP, i materijalno, ali i novim idejama.\n– Mladi inženjeri u Zapadnoj Srbiji imaju talenat i preduzetnički duh, ali potreban im je dodatni podsticaj od države da se odvaže i pokrenu svoj biznis. Upravo u ovakvim institucijama oni će moći da dobiju podršku za osnivanje sopstvenih firmi. To je put za otvaranje novih radnih mesta u visokotehnološkim sektorima i način da mladi iz regiona Zapadne Srbije doprinesu ekonomskom i tehnološkom razvoju cele zemlje – rekao je Popović i dodao da su nova radna mesta najbolji način da se mladi zadrže u Srbiji.\nNakon posete NTP, Popović je održao sastanak i u Institutu za voćarstvo, gde je naglasio da su inovativna i tehnološka infrastruktura osnova za naš konkurentski položaj u odnosu na ostale evropske države. Popović je istakao da je čačanski Institut jedan od najboljih, ne samo u Srbiji, već i u čitavom regionu, ističući da će Vlada obezbediti svu potrebnu podršku za dalja naučna dostignuća, ali i u tržišnoj orijentaciji i komercijalizaciji ostvarenih rezultata. Kako je ministar istakao, to se odnosi na ulaganje u opremu, osavremenjivanje laboratorije i naučno tehnološke infrastructure.\n– Već postoje programi, preko kojih će se Institut uključiti, a to je program transfera tehnologija, koji Vlada već duže vreme finansira i gde će Institut imati priliku da konkuruše sa svojim projektima i dobije sredstva. Postoje i projekti koje finasira EU, sa kojima će Institut moći da konkuriše – istakao je Popović, naglasivši da će Vlada pružiti svu savetodavnu i naučnu podršku.\nDirektor Instituta Milan Lukić, rekao je da nauka sama sebi nije cilj i da ukoliko rezultati istraživanja nisu direktno primenljivi u proizvodnoj praksi, onda posao koji se obavlja nije dobar.\n– U poslednje vreme radimo aplikativna istraživanja, koja su direktno primenljiva u poljoprivrednoj proizvodnji, a sve u cilju unapređenja privrede Srbije, i u okviru toga, voćarstva kao naše uže specijalnosti – rekao je Lukić.\nI gradsko rukovodstvo je spremno da pomogne, kako Naučno tehnološkom parku, tako i Institutu za voćarstvo, rekao je gradonačelnik Milun Todorović. Prema njegovim rečima, vrlo brzo će biti investirano u novi prostor NTP, a Grad će pružiti svu potrebnu pomoć Institutu prilikom apliciranja za domaće i inostrane investicione fondove.\n– Grad Čačak ima sluha i želi da pomogne institucijama. Institut za voćarstvo zaslužuje punu podršku. Želimo da mladi stručnjaci imaju i sa čim da rade svoje istraživačke i naučne delatnosti, ali naravno i tržišno da posluju – rekao je Todorović.\nMinistar Popović je zajedno sa gradonačelnikom i njegovim saradnicima posetio i proizvodne pogone čačanske firme „Uniplast“ u Preljini, vodećeg proizvođača i distributera farmaceutske, kozmetičke i medicinske ambalaže u Srbiji.


Vjekoslav Bevanda u Parlamentu BiH, 12. januar 2011.\nZajednički kandidat hrvatskog bloka HDZ-a BiH i HDZ-a 1990 Vjekoslav Bevanda izabran je za predsjedavajućeg Savjeta Ministara BiH, većinom glasova poslanika Predstavničkog doma Parlamenata BiH. Za Bevandu je glasao 31 poslanik, dva su bila protiv, a tri suzdržana.\nIznoseći plan i program svog rada, mandatar za sastav Savjeta ministara BiH Vjekoslav Bevanda među prioritete uvrstio je evropske integracije, unutrašnju bezbjednost i ekonomsko jačanje zemlje.\nKao najvažniji cilj novog saziva Savjeta ministara, Bevanda je izdvojio ispunjavanje obaveza iz Sporazuma o stabilizaciji i pridruživanju sa EU, te borbu protiv terorizma, organizovanog kriminala i korupcije u BiH.\n''Djelovanje Direkcije za evropske integracije mora biti usmjereno na Strategiju provođenja aqui communitaire, realiziranje potrebnih ekonomskih reformi kojima se osigurava kompatibilnost sa evropskim ekonomskim prostorom, što podrazumijeva zakonsko korigiranje nekih oblasti, suzbijanje korupcije kao glavne prepreke efikasnog provođenja politika i legislative. Naglasak staviti na borbu protiv svih oblika terorizma, organiziranog kriminala, finansijskog i prekograničnog kriminala, zlouporabe narkotika kao i protiv trgovine ljudi i ilegalnih migracija'', rekao je Bevanda.\nPopis stanovništva i završetak povratka\nBevanda smatra da je dugogodišnje ekonomsko stagniranje BiH moguće prevazići kombinacijom stranih ulaganja i razvojem domaće privrede, što bi trebao biti zadatak bh vlasti.\nVjekoslav Bevanda prima čestitke nakon izbora za predsjedavajućeg, 12. januar 2011.\n''Shodno tome, najprije treba dograditi zakonsku regulativu kao što su izmjene Zakona o politici stranih ulaganja, Zakona o promociji malih i srednjih poduzeća i poduzetništva u BiH, Zakona o slobodnim zonama, te implemetirati ključne međunarodne sporazume kao što su Ugovor o CEFTA sa Akcijskim planom iz 2006. godine'', naveo je Bevanda.\nKomparativne prednosti BiH su, smatra novoimenovani mandatar Savjeta ministara, energetika, proizvodnja zdrave hrane, turizam i okoliš.\nBevanda je obećao donošenje Zakona o restituciji i denacionaliziaciji, provedbu Zakona o državnoj imovini, popis stanovništva, te završetak procesa povratka izbjeglih i raseljenih.\nMeđu prioritetima rada biće i razvijanje saradnje sa najbližim susjedima koji, kako smatra Bevanda, svojim evropskim iskustvima u narednom periodu mogu značajno pomoći BiH.\nVjekoslav Bevanda naglasio je da je zemlja i suviše dugo bila bez najvažnijih institucija vlasti, te da ostaje malo vremena za odlučnu i hrabru akciju da se trenutno veoma loše ekonomsko stanje u BiH poboljša.


„Kuva” i u Stanovu - Na domaćem terenu posle 15 godina - Glas Šumadije\nNaslovna > Sport > Fudbal > „Kuva” i u Stanovu – Na domaćem terenu posle 15 godina\n„Kuva” i u Stanovu – Na domaćem terenu posle 15 godina\n12/09/2020 12/09/2020 572Ostavi komentar na „Kuva” i u Stanovu – Na domaćem terenu posle 15 godina\nZahuktava se lagano i Treća gradska liga u fudbalu. Sutra, u nedelju, 13. septembra u okviru Drugog kola ovog ranga takmičenja na stadionu u Stanovu sastaće se u 16 sati istoimeni fudbalski klub iz ovog naselja i gostujući FK „Bukurovac”.\nKuriozitet je da domaći tim FK „Stanovo 1941” posle pune decenije i po nastupa na svom obnovljenom terenu.\nNe samo da je teren u Stanovu bio u jako lošem stanju a sada je na inicjativu građana iz ovog (oni sami vole da istaknu, ne bez ponosa „najvećeg gradskog naselja”) u vrlo kratkom periodu (za svega dva meseca) potpuno obnovljen već je formira i novi tim sa „fondom” od 25 igrača (svih iz samog Stanova) od kojih su pojedini nastupali za poznate klubove u mnogo renomiranijim rangovima takmičenja i ligama.\nKako najavljuju iz uprave kluba u narednim mesecima Stanovljanci planiraju izgradnju svlačionica, tribina, kao i pokretanje škole fudbala. I oni entuzijasti na terenu (igrači, stručni štab i uprava) kao i oni oko terena (navijači i inicijatori njegove obnove i izgradnje) očekuju da će njihove akciju podržati i ostali sugrađani koji vole svoje naselje i vole i uživaju u fudbalu.\nDa podsetimo u prošlom kolu Treće gradske lige zanovljeni tim FK „Stanova 1941” startovao je silovito pobedom u gostima od čak 4:1 nad čaršijskim ljubimcima – takođe (re)osnovanim FK „Kragujevcem 1996” na njihovoj „Jazbini” u Košutnjaku (i zbog gol razlike su trenutno lideri na tabeli) dok je FK „Bukurovac” odigrao nerešeno 1:1 na svom ternu protiv jovanovačkog „Hajduka 1936”. pa, srećno posle decenije i po na domaćem terenu.\nSrbija, država i crkva, vek ujedinjenja – Predavanje na „Gospojinskim svečanostima”


Beta 8. decembra 2021. 18:05\nPredstavnici 10 lokalnih samouprava, Stalne konferencije gradova i opština (SKGO) i Nemačke razvojne saradnje (GIZ) potpisali su danas sporazume o sprovodjenju lokalnih projekata u okviru programa „Inkluzija Roma i drugih marginalizovanih grupa u Srbiji – Inicijativa za inkluziju faza tri“.\nProjekat zajednički implementiraju SKGO i GIZ koji ga i finansijski podržava, a projekti će biti realizovani u Novom Pazaru, Baču, Boru, Valjevu, beogradskoj opštini Zvezdara, Kuli, Mladenovcu, Novom Sadu, Požarevcu i Sremskoj Mitrovici.\nSporazumi su potpisani na godišnjoj Skupštini SKGO na kojoj je glavna tema bila „Strateški pravci jačanja lokalne samouprave“.\nMenadžer projekta „Inicijativa za inkluziju“ Aleksandar Popović rekao je da je direktna podrška GIZ-a lokalnim samoupravama u prethodne dve faze iznosila ukupno nešto manje od 2,5 miliona evra bespovratnih sredstava, kao i da je u toku te dve faze zaposleno 536 ljudi.\nZa treću fazu programa je, kako je rekao, namenjeno milion evra.\nPopović je najavio da će do kraja naredne godine još oko 300 Roma i pripadnika marginalizovanih grupa dobiti posao.\nDržavni sekretar u Ministarstvu za ljudska prava i društveni dijalog Ninoslav Jovanović objasnio je da se projekti odnose na prekvalifikacije, dokvalifikacije, pokretanje biznisa, podršku preduzećima da prime osetljive kategorije stanovništva, podršku gerontodomaćicama i druge vrste podrške.\n„Srbija je jedina zemlja u Evropi koja je sistemski podržala vakcinaciju oko 50.000 Roma, a inicijativu je podržao GIZ“, rekao je Jovanović.\nOn je naglasio da se preko 70 odsto onoga što Srbija treba da uradi da bi pristupila Evropskoj uniji odnosi na nivo nadležnosti jedinica lokalnih samouprava.\nJovanović je najavio da će početkom godine biti raspisan konkurs za prijem visokoobrazovanih Roma u državne institucije i pozvao ih da se prijave i nadju mesto u institucijama sistema jer je i zamerka EU bila da ih tamo nema.\nOn je rekao da iz romske marginalizovane grupe potiču tri poslanika i dva državna sekretara i da će u javnim službama biti još više.\nIstakao je da je ova inicijativa jako važna zato što podaci pokazuju da su Romi prosečno šest puta siromašniji od najsiromašnih gradjana Srbije i da samo jedan od 100 Roma doživi 60 godina života.\nVodja programa nemačke razvojne saradnje „Inkluzija Roma i drugih marginalizovanih grupa u Srbiji“ koji sprovodi GIZ, Aleksandra Dimić-Ugrinaj izjavila je da taj program sprovodi različite direktne mere koji podržavaju marginalizovane osobe, prvenstveno u oblasti obrazovanja i zapošljavanja, ali i u krizi koju je izazvala pandemija KOVID19.\n„Higijenski i prehrambeni paketi bili su izuzetno bitni kao prvi odgovor na ono što nas je zadesilo i preko 17.000 porodica je podržano na taj način. Različite kampanje obezbedile su pristup informacijama od značaja i vakcinaciji za one koji to žele“, rekla je Dimić-Ugrinaj i dodala da je još jedna njihova aktivnost bila obezbedjivanje pristupa pijaćoj vodi za preko 550 porodica u osam gradova i opština.\nGradonačelnik Novog Pazara Nihat Biševac kazao je da taj grad, koji već treći put sprovodi pojekat „Inicijativa za inkluziju“, uspeo da zaposli oko 150 lica u tri projekta čija je vrednost bila oko 500.000 evra.\n„Zahvaljujući ovom projektu 58 lica je pokrenulo svoj posao, 60 se zaposlilo kod poznatog poslovavca, gde imamo i konkretnu pomoć privrednicima, a 75 lica je prošlo obuku prekvalifikacije, a veliko interesovanje bilo je za vozače kamiona i autobusa,“ rekao je Biševac.


Hapšenje u ranu zoru koje je potreslo Nemačku - 18.06.2018, Sputnik Srbija\nGlavni izvršni direktor „Audija“ Rupert Štadler je uhapšen, izjavio je portparol „Folksvagena“, matične kompanije „Audija“. 18.06.2018, Sputnik Srbija\nevropa, vesti, svet, nemačka, rupert štadler\n© AP Photo / Michael SohnGlavni izvršni direktor „Audija“ Rupert Štadler\nGlavni izvršni direktor „Audija“ Rupert Štadler je uhapšen, izjavio je portparol „Folksvagena“, matične kompanije „Audija“.\n„Potvrđujemo da je gospodin Štadler jutros uhapšen. U toku je njegovo saslušanje kako bi se utvrdilo da li će biti zadržan u pritvoru“, rekao je portparol, dodajući da se u Štadlerovom slučaju primenjuje pretpostavka nevinosti, prenosi agencija Rojters.\nKancelarija tužilaštva u Minhenu je potvrdila da je Štadler uhapšen i da je sud u Nemačkoj naložio da bude zadržan u pritvoru, navodeći kao razlog hapšenja rizik da bi on mogao da sakrije dokaze i omete aktuelnu istragu oko skandala „dizelgejt“.\nBritanska agencija navodi da ovakvim razvojem događaja „Folksvagen“ ulazi u krizu rukovodstva, budući da vest o hapšenju dolazi u trenutku dok se novi glavni izvršni direktor „VV grupe“ Herbert Dis trudi da uspostavi novu rukovodeću strukturu, koja uključuje i Štadlera, i da ubrza zaokret grupe ka električnim vozilima zbog afere sa emisijom gasova.\nPortparol „Poršea“, kompanije koja se 2011. spojila sa VV-om i koja kontroliše „Folksvagen“ i „Audi“, saopštio je da će Štadlerovo hapšenje biti danas razmatrano na sastanku Nadzornog odbora.\n2 Mart 2018, 08:17\nVV je u septembru 2015. priznao korišćenje nelegalnog softvera radi varanja na američkim testiranjima emisije gasova iz dizel-motora, što je izazvalo najveću krizu u istoriji te kompanije i dovelo do strogih kazni regulatora širom auto-industrije.\nSjedinjene Države su podnele krivične tužbe protiv bivšeg generalnog direktora VV-a Martina Vinterkorna u maju, ali se on verovatno neće suočiti sa američkim sudskim vlastima jer Nemačka ne izručuje svoje državljane zemljama van EU.\nTužioci u Minhenu su naveli da hapšenje Štadlera nije izvršeno po nalogu američkih vlasti. Štadler je uhapšen u svom domu u Ingolštatu u ranim jutarnjim satima, dodali su iz tužilaštva.


Sreten Lazarević osuđen na sedam godina zatvora zbog ratnog zločina - Klix.ba\n10.6.2015. u 18:35\nSreten Lazarević osuđen je na sedam godina zatvora, Dragan Stanojević na pet, a Slobodan Ostojić na kaznu zatvora u trajanju od tri godine i šest mjeseci, zbog krivičnog djela ratni zločin protiv civilnog stanovništva.\nNa osnovu odluke Ustavnog suda BiH od 15. aprila 2015. godine, nakon ročišta pred vijećem Apelacionog odjeljenja u dijelu koji se odnosi na primjenu blažeg krivičnog zakona, vijeće Apelacionog odjeljenja Odjela I za ratne zločine Suda BiH donijelo je 9. juna 2015. godine presudu kojom se radnje optuženih Sretena Lazarevića, Dragana Stanojevića i Slobodana Ostojića utvrđene presudom Suda BiH od 22. septembra 2010. godine, pravno kvalifikuju kao krivično djelo ratni zločin protiv civilnog stanovništva.\nVrijeme koje su optuženi proveli u pritvoru, kao i na izdržavanju kazne zatvora po pravosnažnoj presudi Suda BiH od 22. septembra 2010. godine, uračunat će se u izrečene kazne.\nVijeće Apelacionog odjeljenja Odjela I za ratne zločine Suda izreklo je 22. septembra 2010. godine drugostepenu presudu kojom su Sreten Lazarević, Dragan Stanojević i Slobodan Ostojić oglašeni krivim za krivično djelo ratni zločin protiv civilnog stanovništva.\nS tim u vezi izrečena im je kazna zatvora u trajanju od devet godina za Lazarevića, sedam godina za Stanojevića i pet godina za Ostojića.\nDrugostepena presuda izrečena je nakon što je Apelaciono vijeće Odjela I za ratne zločine Suda donijelo 21. augusta 2009. godine drugostepeno rješenje kojim se prvostepena presuda Suda, u njenom osuđujućem dijelu, ukida i određuje održavanje pretresa pred Apelacionim vijećem.\nPrvostepenom presudom Suda od 29. septembra 2008. godine, optuženi Sreten Lazarević, Dragan Stanojević, Mile Marković i Slobodan Ostojić oglašeni su krivim da su počinili krivično djelo ratni zločin protiv civilnog stanovništva.\nS tim u vezi, Sud je optuženog Sretena Lazarevića osudio na kaznu zatvora u trajanju od deset godina, optuženog Dragana Stanojevića na kaznu zatvora u trajanju od sedam godina, a optužene Mileta Markovića i Slobodana Ostojića na kaznu zatvora u trajanju od po pet godina.\nUstavni sud BiH je 15. aprila 2015. godine donio odluku kojom je djelimično usvojio predmetne apelacije, utvrdivši povredu člana Ustava BiH i Evropske konvencije za zaštitu ljudskih prava i osnovnih sloboda (EKLJP), te je ukinuo presudu Suda BiH od 22. septembra 2010. godine u dijelu koji se odnosi na primjenu blažeg krivičnog zakona.\nIstom odlukom, odbijena je kao neosnovana apelacija Dragana Stanojevića, Sretena Lazarevića i Slobodana Ostojića, podnesena protiv presude Suda BiH od 22. septembra 2010. godine.\nUstavni sud je naložio Sudu BiH da po hitnom postupku donese novu odluku u odnosu na ukinuti dio drugostepene presude, tj. u odnosu na izricanje kazne, te je Sud BiH, postupajući po naloženom, donio odluku kako je navedeno, saopćeno je iz Suda BiH.


Prvo sudjenje pripadniku Al-Qaida pred civilnim sudom?\nJednom važnom pripadniku mreže Al-Qaida sudit će se u New Yorku i tako će postati prvi zatvorenik iz Guantanama koji će biti predan jednom civilnom sudu u SAD-u, objavila je televizija CNN pozivajući se na dva anonimna zvaničnika američke administracije.\nTridesetčetverogodišnji Tanzanijac Ahmed Khalfan Ghailani, prema američkim vlastima, važan je pripadnik Al-Qaide i osumnjičen za učešće u napadima na američke ambasade u Tanzaniji i Keniji 1998. godine.\nOn je uhvaćen 2004. godine u Pakistanu, a u septembru 2006. godine prebačen je u zatvor pomorske baze u Guantanamu na Kubi.\nKako javlja CNN, američka vlada bi trebalo u četvrtak saopštiti odluku o suđenju, kada predsjednik Barack Obama bude držao govor o nacionalnoj sigurnosti.


Odobren projekat UM Kruna Bikodže u iznosu 3000 KM – Zona047\nobjavio\tZona047.ba\t23. Novembra, 2016.\t852\tpregleda\nOdobren projekat UM Kruna Bikodže u iznosu 3000 KM\nKomisija Fonda za aktivne zajednice donijela je odluku o finansijskoj podršci projektima koji su pristigli na drugom aplikacionom krugu ove godine. Komisija za dodjelu grantova je na svom trećem sastanku u 2016. godini razmatrala 10 aplikacija za sufinansiranje projekata lokalnih grupa za razvoj zajednica, a za 6 aktivnih zajednica odobrena je dodjela sredstava.\nMeđu dobitnicima sredstava našla se i Lokalna grupa za razvoj Bikodže, sa projektom „Zacjevljivanje otvorenih kanala“ u vrijednosti 3.000,00 KM, a nosilac projekta je Udruženje mladih Kruna Bikodže.\nFond za aktivne zajednice je namjenski fond za unapređenje naselja i mjesnih zajednica u Tuzli, Kalesiji, Živinicama, Srebreniku i Lukavcu, koje su uključene u Mrežu aktivnih zajednica. Putem ovog Fonda, podstičemo saradnju i partnerstvo na nivou odabranih naselja u kojima se Lokalne grupe za razvoj zajednica redovno sastaju kako bi aktivno radili na riješavanju problema u svojoj zajednici. Svi projekti koji se predlože za podršku kroz ovaj Fond moraju biti usklađeni sa potrebama zajednice, te uvršteni u godišnji akcioni plan te zajednice. Veoma je važno da se u cijeli proces uključe sva tri sektora, te predstavnici svih građana, posebno onih iz ranjivih kategorija, kao što su mladi, stari, Romi, osobe sa invaliditetom i drugi. Projekti koji budu finansirani iz ovog Fonda treba da pomognu izgradnji povjerenja u zajednici, da potaknu redovnu komunikaciju i saradnju javnog, civilnog i poslovnog sektora, te da zagovaraju za pozitivne promjene na nivou naselja i lokalne zajednice.\nPrije pola sata (08:30h) dogodila se teška saobraćajne nezgoda na magistralnom putu M-4 Tuzla-Gračanica u blizini raskrsnice za Puračić, saobraćaj je obustavljen i preusmjerava se na alternativne pravace. U...\nZbog saobraćajne nezgode koja se dogodila na magistralnom putu M-4 Tuzla-Gračanica u blizini kompanije GIKIL oko 15:00h, saobraćaj danas bio obustavljen i preusmjeravan na alternativne pravace Stari Grad-Koksara –...\nVijećnik u OV Lukavac i dosadašnji direktor JU Centar za kulturu Lukavac, Ermin Prijić (SD) imenovan je za novog savjetnika načelnika Edina Delića. Prijić će nakon tri godine zamijeniti...


Borko Drašković direktor RGZ za RTS: "Notare će 2025 zameniti mobilni telefoni"! -\nBorko Drašković direktor RGZ za RTS: „Notare će 2025 zameniti mobilni telefoni“!\nDirektor Republičkog geodetskog zavoda Borko Drašković rekao je za RTS da je dogovoreno da list nepokretnosti ubuduće bude jedinstven, i a da će na kraju tog lista, koji izdaju notari, stajati da je pribavljen preko informacionog sistema Ministarstva pravde. Notar će overiti da je takav list zapravo digitalna kopija lista nepokretnosti Republičkog geodetskog zavoda, objasnio je Drašković.\nBorko Drašković, direktor Republičkog geodetskog zavoda rekao je, gostujući u Beogradskoj hronici, da je to problem na svetskom nivou i „da ga nećemo rešimo ni mi“.\nIstiče da je u pitanju nesporazum između prava i rešavanja prava – to je globalni problem i UN i Svetska banka se bore da se nađe rešenje, da se najpre definiše okvir gde će se dogovoriti rešavanje problema, a tek posle 2025. doći će do rešavanja problema kada budemo digitalna era.\nPrema njegovim rečima, sastanak u Vladi je bio težak, prisustvovali su predstavnici ministarstava građnjevine i pravde, Republičkog geodetskog zavoda i Naleda.\n„Jedan problem je rešen, a ima set problema. Dogovorili smo da list nepokretnosti ubuduće bude jedinstven, da izgleda onako kako sada izgleda, a da će na kraju lista nepokretnosti koji izdaju notari stajati da je pribavljen preko informacionog sistema Ministarstva pravde i notar će overiti da je takav list koji budu davali – zapravo digitalna kopija lista nepokretnosti Republičkog geodetskog zavoda“, objasnio je Drašković.\nPonavlja da je to svetski problem i ne može da se prepiše recept iz bilo koje zemlje, ne možemo da kažemo – ovo je formula za uspeh rešavanja zemljišne administracije u Srbiji.\nOčekuje se snažan upliv digitalnih tehnologija posle 2025. godine kada ćemo moći nepokretnost da prenosimo preko mobilnog telefona, kao u banci, ukazuje Drašković.\n„Nećete morati da dolazite u katastar i transakciju ćemo uraditi preko mobilnog telefona. Mnoga zanimanja će nestati, tako da će geodete zameniti geoinformatičari, notare će kada je u pitanju upis prava – zameniti mobilni aparati ili neki drugi aparati“, rekao je Drašković.\nDrašković ukazuje da to ima veze sa vrstom problema. „Mi smo svi zajedno na državnom rešavanju probema, rešavanje imovinsko-pravnih poslova. Katastar samo u jedno delu učestvuje u rešavanju tih poslova – u tehničkom delu, dajemo logistiku i geodetsku infrastrukturu“.\n„Ako iz jednog suda prespete problem u drugi sud, rešavanjem problema u Republičkom zavodu napravili smo problem javnim beležnicima i oni su sistem koji je privatni sektor i mnogo je fleksibilniji nego državni organ kao Zavod i to jeste bio cilj“, upoređuje Drašković.\nPostojali su probeli nasleđeni iz socijalizma, ovo je vrsta logične posledice pretakanja probema u neki drugi sistem, smatra direktor Republičkog geodetskog zavoda.\n„Zašto je podatak veliki, promenili smo sistem izveštavanja, sve će biti vidljivo, promenili smo metodologiju, samo arhiviran predmet je rešen predmet, svi drugi su aktivni. Imamo 549.000 tih predmeta, ako odbacite predmete koje smo rešili a u rokovniku su, čeka da prođe rok za pravo na žalbu, 220.000 i 92.000 koji ne mogu da se rade zbog zakona, upisa po redosledu predaje zahteva – imamo aktivnih 220.000 koje možemo da radimo“, objasnio je Drašković.\nPodvlači da je u 2019. godini Republički geodetski zavod uradio 722.000 predmeta upravnih.\nDrašković poručuje građanima da na sajtu Zavoda sami mogu da se informišu, kao i da se obraćaju profesionalnim korisnicima da bi naprvili upit.\n„Imamo profesinalnih korisnika 1.400 iz redova advokata, 550.000 profesionalnih korisnika uz redova geodetskih organizacija – svi oni mogu da pomognu iz kacenlarije, elektronski da daju odgovor na svako pitanje koje biste postavili službeniku Republičkog geodetskog zavoda“, zaključio je Drašković.


FoNet portal :: Pretraga / tagId=33422\nTag: Angela Merkel, Pogodaka: 57\nPolitički kameleon Vučić\nSrbiji je sve teže da lavira između Istoka i Zapada, piše danas list Štutgarter nahrihten i navodi da je predsednik Aleksandar Vučić bio usavršio tu igru, da se pred izbore slikao i sa Vladimirom Putinom i sa Angelom Merkel, ali da je sada između dve vatre.\nPoziv za vakcinisanje\nOdlazeća nemačka kancelarka Angela Merkel ponovo se danas založila za vakcinaciju protiv korona virusa, u najnovijoj epizodi podkasta putem kojih se obraća građanima, javlja agencija Frans pres.\nNemačka je sinoć svečano ispratila Angleu Merkel u političku penziju posle 16 godina koje je provela na mestu kancelarke.\nNemačka kancelarka Angela Merkel je danas situaciju vezanu za virus korona u zemlji okarakterisala kao dramatičnu i zatražila bržu distribuciju treće doze vakcina, uz poziv osobama koje ne žele da se vakcinišu da promene mišljenje.\nBraun prvi kandidat\nPrvi kandidat za predsednika Hrišćansko-demokratske unije (CDU) biće Helge Braun, koja je od 2018. godine bila šef kabineta kancelarke Angele Merkel, preneo je Politiko.\nVučić sa liderima EU\nPredsednik Srbije Alekandar Vučić razgovarao je danas, na marginama samita o klimatskim promenama COP26, sa predsednicom Evropske komisije Ursulom fon der Lajen, nemačkom kancelarkom Angelom Merkel i predsednikom Francuske Emanuelom Makron, objavljeno je na instagram nalogu buducnostsrbijeav.\nBerlinski proces je pomirio političke lidere, pronašao načine za njihovu komunikaciju, ali nije mnogo doneo građanima, izjavio je danas direktor Beogradskog centra za bezbednosnu politiku Igor Bandović, dok poslanica Evropskog parlamenta Viola fon Kramon smatra da je dobro imati dodatnu platformu koja će region držati u fokusu Evropske unije.\nPoslanici nemačkog Bundestaga danas su, na konstitutivnoj sednici novog saziva, izabrali Barbel Bas iz Socijaldemokratske partije za predsednicu parlamenta, a za nju je glasalo 576 od 736 poslanika.


Marjanović i Jokić: "Nametnućemo se radom u NBA ligi" - Sportske.net\nMarjanović i Jokić: "Nametnućemo se radom u NBA ligi"\nBoban Marjanović i Nikola Jokić obratili su se srpskim medijima video porukama direktno iz SAD-a.\nVrelina američkog Juga - Život posle LebronaIgrali su ABA ligu za srpske klubove, sada nisu prošli probu u NBA...Pekmene, nema prepreka da ga dovedeš u Partizan!Potresno - Ovako je Garnet odao počast Flipu SaundersuCentalna divizija - Lebronovo kraljevstvo ili čikaški prevrat?\n"Ne kaže se za džabe da je San Antonio porodica. Svi su me lepo dočekali i primili. Stvarno je sve mnogo lakše kada te svi podržavaju", rekao je Marjanović putem video-linka na današnjem druženju sa novinarima u Beogradu pred početak NBA lige.\n"Trener Greg Popović je jedan od najvećih na svetu i veliki je čovek. Posebno mi znači kada mi Tim Dankan daje savete. Imponuje mi kada jedan od najboljih centara na svetu izdvoji vreme za vas i pokuša da prenese sve što je naučio na vas", rekao je Marjanović.\nDžikić je kazao da je u Americi "sve drugačije, na terenu i van njega".\n"Ono što se primetno menja je da se pomera broj individualnih trenera i kondicionih trenera. Igrači imaju samo jedan cilj, što bolje performanse. Igrači će imati ljude koji će ih spremati za to", rekao je Džikić.\nOn je kazao da je Marjanović odabrao sjajan tim, "u koji se teško ulazi i teško izlazi", a igrač je kazao da se još nije navikao.\n"Ide to sve kako treba i po redu, pošto ne može čovek da se navikne od jednom. Drugačije je ovde nego u Evropi, ne mogu da objasnim zašto. Najveća stvar za mene je tri sekunde u reketu odbrambeno, ali navikavam se, postaje normalno. Pomažu mi saigrači, treneri i ceo stručni štab. Prezadovoljan sam što se tiče moje igre i kako me drugi ljudi komentarišu i navijači. Trudiću se da budem spreman. Da li ću igrati minut, dva, tri, 10 ili 15, nije bitno. Želim da budem spreman da pomognem timu kad dobijem šansu", rekao je Marjanović.\n"Kada sam došao, rekli su mi da moram da smršam, da promenim način rada, način ishrane. Smršao sam 14 kila i dobio sam šansu u predsezoni. Mislim da sam je iskoristio. Probaću da iskoristim svaku šansu koju dobijem. Ne znam koliko ću da igram. Probaću da se nametnem radom. Meni su rekli da treba samo fizički da se spremim, ali ja ću probati da napredujem u svakom pogledu", rekao je Jokić.\n"Trening kamp je bio raznovrstan. Planina, bazen, joga. Pre podne radimo na snazi i izdržljivosti. Posle toga ručak, pa onda popodnevni trening na kome se radi na igri pet na pet i na kome se uvežbavaju akcije", rekao je Jokić.\n"Atmosfera u Denveru je odlična. Igrači i treneri su me stvarno dobro primili. Nisu me maltretirali kao rukija. Najviše vremena provodim sa (Jusufom) Nurkićem i (Žofreom) Lovernjom. Ambicija mi je da dokažem sebi da mogu da igram u najboljoj ligi na svetu. I da ponosnom predstavljam svoj grad Sombor i zemlju Srbiju", rekao je Jokić.\n"Ovo što se desilo sa Sondersom baciće senku na celu organizaciju. Oni su u krugu timova koji moraju da pobeđuju. Da nije Sonders umro, taj pritisak bi bio veliki. Ovako će morati da menjaju stvari u hodu. Bjelica će im dati širinu koja im je potrebna. Otišao je u pravo vreme, sa životnim i igračkim iskustvom i porodicom", rekao je Džikić.\n"Što se tiče NBA, stvari se mnogo menjaju i mnogo se pomeraju ka fizičkim pripremama. Jednostavno, jako su retki igrači koji mogu nedostatak 'fizikalija' da zamene drugim stvarima, kao što je na primer Pablo Priđoni. Treneri imaju manju ulogu i malo je timova koji svoju igru zasnivaju na taktičkim zamislima, kao što je na primer San Antonio", rekao je Rakočević.\nDruženje je organizovala kladionica "PlanetWin365".


Beta 26. januara 2018. 16:05\nJavni čas rezidbe voćaka je danas u Slankamenu, u okviru projekta „Praktična škola zadrugarstva“, održao profesor poljoprivrednog fakulteta u Novom Sadu Zoran Keserović.\nTaj projekat pokrenut je prošle godine u saradnji Kabineta ministra za regionalni razvoj i koordinaciju rada javnih preduzeća sa zemljoradničkom zadrugom „Voćar Slankamen“, a u okviru akcije Vlade Srbije „500 zadruga u 500 sela“.\nMinistar u Vladi Srbije zadužen za regionalni razvoj i koordinaciju rada javnih preduzeća Milan Krkobabić je posle tog časa rekao novinarima da ta zadruga, sa svoja 42 zadrugara, šest različitih nacionalnosti i 500 hektara zadružnog zemljišta treba da bude primer koji „treba da sledi cela Srbija“.\n„U ovoj godini za razvoj zadrugarstva izdvojeno 825 miliona dinara, odnosno četiri puta više novca nego prošle godine, a istovremeno smo predvideli formiranje pet složenih zadruga u koje ćemo uložiti do 500 hiljada evra, a oko dva i po miliona evra bismo ukupno uložili u složene zadruge“, kazao je Krkobabić.\nPrema njegovim rečima, složene zadruge bi predstavljale „iskorak u smislu objedinjavanja postojećih zadruga“.\n„Opredeljeni smo da objedinimo specijalizovane zadruge ali po mogućstvu i odredjene vrste preduzeća i kompanija koje se bave sličnom delatnošću i da na taj način napravimo nove privredne subjekte koji bi dali šansu da naš zemljoradnik sa malog poseda može da obezbedi svoju egzistenciju“, istakao je Krkobabić.\nOn je ocenio da jedna četvoročlana porodica, sa dva do tri hektara „dobrog“ voćnjaka može pristojno da živi.\nProfesor Poljoprivrednog fakulteta u Novom Sadu Zoran Keserović rekao je da proizvodjači voća mogu da budu konkurentni jedino kroz udruživanje i primenu novih tehnologija u svom radu.\n„U Vojvodini je znanje bilo presudno, što su kroz radionice i časove nove tehnologije postale dostupne proizvodjačima“, istakao je Keserović koji je i predsednik Društva voćara Srbije.\nDirektor zemljoradničke zadruge „Voćar Slankamen“ Nikola Kotarac rekao je da zadrugari u „Školi zadrugarstva“ drugim zadrugama pokazuju voćnjake, kako zajedno funkcioniše 42 zadrugara, kako im izgledaju skupštine i kako se vode zapisnici.\n„Konkurs Ministarstva za bespovratna sredstva je bio dosta strog jer se kontrolisala svaka sitnica, ali smo uspeli da dobijemo sredstva koja su namenska za unapredjenje hladnjače i nabavku za opremu“, kazao je Kotarac.


Mesto: Nea Iraklitsa, Grčka\nNaš opis Smeštaj Elena Apartments se nalazi u najstrožem centru Nea Iraklitse, na samo 60m od plaže. Sagrađen je 1990. godine, ali se svake godine vrši delimično renoviranje smeštajnih jedinica. U svom sastavu ima ukupno 6 dupleks apartmana, jedan manji porodični apartman i dva studija. Duplek...\nNaš opis Smeštaj Repas Villa se nalazi u širem centru grada, na jednoj od najboljih lokacija, na 300m od doka (ka Paljuriju) i oko 70m od plaže. Skretanje sa šetališta prema vili se je kod butika Anemi. Vila raspolaže sa deset apartmana, raspoređenih u visokom prizemlju i na prvom spratu. Apart...\nNaš opis Alexandros mezoneti se nalaze na samom ulazu u Polihrono, na oko 350m od plaže i oko 500m od strogog centra gradića. U pitanju je kompleks koji se sastoji iz šest apartmana na dva nivoa (mezoneta) od kojih su tri mezoneta 150kvm i tri 120kvm. Trosobni mezoneti imaju tri spavaće sobe, a...\nNaš opis Smeštaj Dimitris Studios se nalazi u centru Stavrosa, na oko 200m udaljenosti od plaže sa postepenim ulaskom u more. Sagrađen je 2010. godine i poseduje tri trokrevetna studija na prvom spratu kuće. Dva studija su veličine 30m2, dok je treći veličine 25m2. U prvom studiju se nalaze jed...\nNaš opis Estia hotel se nalazi u mestu Skala Fourka, na oko 80m udaljenosti od uređene gradske plaže i na oko 80m udaljenosti od centra mesta. Smeštaj poseduje i privatni, ograđen parking, koji se nalazi prekoputa objekta, sa dovoljno parking mesta za sve goste. Smeštaj se sastoji iz dva objekt...\nNaš opis Smeštaj Ammos Luxury Villas se nalazi na glavnom putu, 1km od centra i oko 70m od mora. U svom sastavu ima pet luksuznih vila, čiji je ukupni smeštajni kapacitet do 40 osoba. Vila 5 (8+2) - ima tri nivoa (120m2) i pogled na planinu. Na gornjem nivou se nalaze dve odvojene spavaće sobe ...


Cvijanović: Od danas sam ponosna Prijedorčanka :: Semberija INFO ::\nPRIJEDOR - Predsjednik Republike Srpske Željka Cvijanović istakla je na svečanoj akademiji u Prijedoru povodom Dana grada da je 16. maj važan dan za ovaj grad i njegove stanovnike, kao i za sve one koji vole i rado posjećuju ovu potkozarsku prijestonicu.\n“Dok se gotovo cijela Evropa grčila pod nacističkom čizmom, Prijedor i njegova okolina su tih dana bili jedna od najvećih slobodnih teritorija na okupiranom dijelu starog kontinenta”, rekla je Cvijanovićeva u obraćanju zvanicama na svečanoj akademiji, na kojoj joj je gradonačelnik Prijedora Dalibor Pavlović uručio Povelju počasnog građanina.\n“Upravo zbog poštovanja prema ovom gradu, njegovoj slavnoj istoriji, nepokorivom karakteru ovdašnjih ljudi, teško mi je riječima da izrazim ponos, sreću, ali i veliku zahvalnost za ogromno priznanje koje ste mi baš danas dodijelili”, navela je Cvijanovićeva.\n“I prije ovog priznanja to je bilo, a sada će biti još više i izraženije”, poručila je Cvijanovićeva.\n“Raduje me što je komunikacija na relaciji lokalne i republičke vlasti znatno poboljšana i što u Gradskoj upravi danas imamo dobre sagovornike za sve projekte koji su važni za Prijedor i sve građane Prijedora, moje sugrađane. Ukazali ste mi veliku čast i moja je obaveza da to dobro pamtim i da to vratim, kao što smo i dosad zajedno radili”, istakla je Cvijanovićeva.\n“Nerijetko kroz istoriju prilagođavali smo se okolnostima koje su zadesile naš grad, naše okruženje i cijeli svijet. Navikli smo da se borimo i opstajemo, da svim izazovima odgovorimo odlučno i smjelo. Sada sa jednom novom energijom koju je grad dobio, trudićemo se da u budućnosti odgovorimo svim izazovima i ja ću uložiti sve svoje napore da tako i bude”, poručio je Pavlović.\n“Ova, kao i prethodna godina, učinila je da se moramo prilagođavati novim okolnostima i čuvati živote jedni drugima”, kaže Pavlović.\nNagrada grada uručena je infektologu u Bolnici “Dr Mladen Stojanović” Borisu Ćurguzu, koji se više od godinu dana nalazi na prvoj liniji odbrane od virusa korona - od postupka testiranja, preko savjetovanja do liječenja pacijenata.


RTCG - Radio Televizija Crne Gore - Nacionalni javni servis :: Politika :: Amandmanima na Zakon čestitali Dan studenata\nOMOGUĆIĆE VEĆA PRAVA 05. 04. 2019. 16:25 >> 16:30 0\nOMOGUĆIĆE VEĆA PRAVA\nAmandmanima na Zakon čestitali Dan studenata\nAmandmanima na Zakon o mladima koji je podnio poslanik DPS-a Mihailo Anđušić, studentima i svim drugim građanima Crne Gore starosne dobi do 30 godina omogućen je bolji položaj i veća prava, saopšteno je iz DPS-a.\nNa taj način, kako se navodiu u saopštenju, Demokratska partija socijalista je čestitala Dan studenata.\n“Amandmanima, koje je ispred Kluba poslanika DPS-a podnio poslanik Mihailo Andjušić, na direktan način se kao akteri omladinske politike i ostvarivanja prava mladih ljudi inkorporiraju studentski i učenički parlamenti u Zakon o mladima”, navodi se u saopštenju.\nIz DPS-a su kazali da se korekcijom zakona omogućavaju nova prava mladima.\n“Tom korekcijom u okviru novog Zakona o mladima, koji se bavi unapređenjem položaja mladih ljudi, ovi subjekti dobili određeni korpus prava i mogućnosti koja im omogućava ovo novo, kvalitetno zakonsko rješenje. Demokratska partija socijalista se u kontinuitetu zalaže za bolji položaj mladih ljudi u društvu, što djelatno i pokazuje omogućavanjem političkog aktivizma mladih u okviru svoje partije, na najozbiljnijem nivou”, navodi se u saopštenju. I dodaje:\n“DPS i njeni koalicioni partneri ne koriste prazne floskule i opšta mjesta - mi konkretno doprinosimo boljem položaju mladih.“


Čubrilović: Vrijeme sankcija je prošlo | Zvornik Danas\nČubrilović: Vrijeme sankcija je prošlo\non: 18. јануара 2017 In: naslovna, Politika, VIJESTI\nPredsjednik Narodne skupštine Republike Srpske Nedeljko Čubrilović rekao je danas, komentarišući američke sankcije uvedene predsjedniku Srpske Miloradu Dodiku, da su sankcije neprihvatljive i da, kako se pokazalo u praksi, nikada ne vode rješenju i napretku.\n“Nije ovo prvi put da se nekom zvaničniku Republike Srpske izriču sankcije. I u prošlosti smo imali sankcije, pa čak i smjenu jednog predsjednika Republikei predsjednika Narodne skupštine. Kroz kontiunitet sankcija pokazalo se da to nikada nije vodilo napretku, ni socijalnom ni ekonomskom, kao ni jačanju demokratskih kapaciteta. Sve nesuglasice i sve probleme moguće je riješiti jedino dijalogom“, naglasio je predsjednik Narodne skupštine.\nOn je rekao da je zabrinjavajuće da su sankcije kao rigidna, nedemokratska mjera izrečene zbog poštivanja najviših demokratskih instituta, kakav je, recimo, referendum.\n„Јedan od uslova američke administracije koji je, prema vlastitoj izjavi, dobio predsjednik Republike Srpske bio je da prekine rad na izradi zakonskih propisa sa ciljem reformisanja Ustavnog suda BiH, kako je to uređeno Ustavom BiH, i zamjene stranih sudija sudijama iz BiH. Ako su vlasti BiH i Republike Srpske birane na demokratskim izborima, kako je moguće da im se oduzme demokratsko pravo da predlože izmjene zakona u svojoj zemlji. To nije razlog za uvođenje sankcija, a posebno želim da naglasim da sve političke partije iz Republike Srpske dijele ovaj stav“, naglasio je predsjednik Čubrilović.\nOn je dodao da je i zahtjev koji je Dodik dobio od predstavnika američke administracije da spriječi objavljivanje rezultata referenduma u „Službenom glasniku Republike Srpske“ nedemokratski, jer je objavljivanje rezultata demokratskog izjašnjavanja građana Republike Srpske zakonska obaveza.\n„Niko u ovoj zemlji, pa ni predsjednik Republike ne može da krši zakon ma ko taj uslov da postavi pred njega“, naglasio je predsjednik Narodne skupštine.\nOn je još jednom pozvao na dijalog i na poštivanje demokratske volje naroda iskazane na izborima, ističući da samo razgovorom i jednakim uvažavanjem stavova svih aktera političkog života u BiH i Republici Srpskoj može da se postigne rješenje za sva otvorena pitanja.\n„Mi želimo komunikaciju, a ne izolaciju. Kažnjavati legalno izabrane predstavnike vlasti Republike Srpske na ovakav način je udar na najviše organe Srpske i pritisak na Republiku Srpsku, koja je u kontekstu zaštite njene ustavne pozicije i složenih odnosa u BiH i regionu suočena sa brojnim izazovima. Vrijeme sankcija i kažnjavanja je prošlo. Odnose treba graditi dijalogom i poštujući vladavinu prava i osnovna načela međunarodnog prava“, rekao je Čubrilović.\nPredsjednik Narodne skupštine RS je izrazio očekivanje da će ova situacija, ipak, da se riješi na pozitivan način i da će SAD nastaviti da štite Dejtonski mirovni sporazum i grade dobre odnose sa Republikom Srpskom i njenim zvaničnicima, radi mira i stabilnosti BiH i regiona.\n„Ne bi bilo dobro da se odnosi dalje zaoštravaju. Situaciju treba smiriti i u direktnom razgovoru sa predstavnicima američke administracije pokušati riješiti ovaj problem i otkloniti sve nesporazume“, zaključio je Čubrilović.


Krađa 5.200 ptičjih jaja - Sloboda za zivotinje\nZavod za zaštitu prirode Srbije saopštio je da je kod jednog građanina Vršca otkrivena kolekcija od oko 5.200 jaja više od 200 ptičjih vrsta i ocenio da se radi o krađi sa nesagledivim posledicama po nacionalnu prirodnu baštinu. Zavod navodi da su ukradena jaja ptičjih vrsta od kojih su mnoge prirodne retkosti u Srbiji, a da neke spadaju u globalno ugrožene vrste. „Učinjena šteta se na osnovu prvih pregleda materijalno procenjuje na preko milion evra, ali je ukupna šteta u odnosu na ptičju populaciju koja je dragoceni deo ukupne nacionalne prirodne baštine, nesaglediva”, ističe se u saopštenju i dodaje da će protiv tog počinioca „zločina nad prirodom” biti pokrenut postupak.\nKrađa je, kako se dodaje, otkrivena u zajedničkoj akciji tog Zavoda, vojvođanske inspekcije za zaštitu životne sredine i MUP-a iz Vršca, a na osnovu prijave iz Specijalnog rezervata prirode „Slano Kopovo”, kao i ranijih sumnji koje su vezivane za jednog građanina iz Vršca.\n„Pored kolekcije jaja od više od 200 ptičjih vrsta, otkrivene su uredno vođene beleške na osnovu kojih se zaključuje da je ovaj zločin protiv prirode sistematski vođen oko 40 godina i da su ptičja jaja sakupljana u najvećoj meri iz Vojvodine, odnosno celokupne teritorije Srbije, ali i izvan njenih granica”, dodaje se u saopštenju.\nNavodi se i da su iz svakog pronađenog legla sistematski sakupljana sva jaja, što je imalo za posledicu drastično narušavanje populacija ptičjih vrsta koje su ionako retke i ugrožene. „Tako je, na primer, prema ovim beleškama utvrđeno da su u jednoj sezoni uzeta sva jaja iz tri legla ibisa, što znači da je ovim postupkom uništeno više od polovine nacionalnog prirasta izuzetno retke ptičje vrste”, naglašavaju iz Zavoda.\nDodaje se da su pored ibisovih, pronađena jaja mnogih prirodnih retkosti, kao što su mali kormoran i stepski soko, koji se nalaze na svetskoj crvenoj listi ugroženih vrsta, zatim orao zmijar, crna žuna, prdavac i uralska sova. Zavod za zaštitu prirode Srbije upozorava da će istrajati u tome da se ovakvi i slični zločini otkriju i adekvatno sankcionišu. (Beta)\nBlank Article (needed for some menu items) Hits:\t6803666


Hotel Avala, Foto: Arhiva "Vijesti"\n01.09.2012. 15:53h Ažurirano: 01.09.2012. 15:53h\nKompanija Bepler & Džejkobson, koja gazduje budvanskim hotelom Avala, duguje za komunalije 4,2 miliona eura. To je juče saopštio gradonačelnik Budve Lazar Rađenović, navodeći da je obračun proslijeđen upravi hotela.\nHotel čija je rekonstrukcija i dogradnja počela bez građevinske dozvole, koju je u međuvremenu izdalo tadašnje Ministarstvo uređenja prostora, bila je u vlasništvu biznismena Zorana-Ćoća Bećirovića.\nPrethodnih godina, tokom kojih su kapaciteti hotela udvostručeni, nijedan cent na ime komunalija nije uplaćen opštinskoj kasi. Nakon što se Bećirović prošle godine sukobio sa partnerom Igrom Lazurenkom, te izgubio upravljanje nad elitnim hotelom, nova uprava je tražila Opštini da im obračuna dug po osnovu komunalija. Da bi dobili upotrebnu dozvolu za rad hotela, moraju isplatiti dugovanje.\n„Hotel Avala spada u onu grupu hotela koja je dobila građevinsku dozvolu koristeći zakonsko pravo da odmah ne reguliše komunalije. Obaveza po tom osnovu je 4,2 miliona eura”, istakao je Rađenović.\nOn je dodao da su u toku pregovori sa izvršnim direktorom hotela i njegovim timom da bi sačinili ugovor, po kome bi pristupili regulisanju duga.\nRađenović je kazao da je Opština uspjela da za prvih osam mjeseci naplati 10 miliona eura na ime komunalija, dvije trećine od sume zacrtne ovogodišnjim budžetom, što je 40 odsto više nego lani u istom periodu. Očekuje naplatu od 20 miliona po osnovu komunalija kod nekoliko velikih građevinskih objekata. Saopšteno je da je dosadašnji dug za komunalije za objekte koji su izgrađeni bez ili sa nepotpunom građevinskom dozvolom sedam miliona eura, ali se i povećava.\nKompanija Adriatic propertis, kazali su iz Opštine, uplatila je cjelokupan iznos od 300 hiljada eura na ime komunalija za gradnju spa centra u miločerskom parku.\nRađenović je saopštio da je Opština tokom prošle i u ovoj fiskalnoj godini vratila više od 27 miliona eura i time dug svela ispod 40 miliona eura.\n“Trenutna blokada računa je 2,6 miliona eura, a konačnu debokladu očekujemo krajem septembra, mogućnost pozitivnog rebalansa budžeta i ulazak u potpunu konsolidaciju“, najavio je Rađenović.\nOpština je u proteklih par dana uplatila 618.000 eura za zaostale plate radnicima u lokalnoj upravi i budžetskim potrošačima 134.000 za neisplaćene stipendije i nagrade Luča, 47.000 socijalne pomoći i 35.355 eura za staračke nadoknade.


Opština Severna Mitrovica uručila pakete pomoći socijalno ugroženim porodicama - Kosovo Online\n31. Mart 2021. • 14:54\nGradonačelnik Severne Mitrovice Milan Radojević, u pratnji zamenice gradonačelnika Adrijane Hodžić, uručio je humanitarnu pomoć socijalno ugroženim porodicama, u vidu prehrambenih proizvoda i higijenskih sredstava.\n“U ovoj teškoj situaciji, kada se građani suočavaju sa koronavirusom, gde je svaka pomoć dobrodošla, uspeli smo da pružimo neophodnu pomoć socijalno ugroženim porodicama na teritoriji našeg grada.Pomoć je obezbeđena preko NVO “Eko – Protekt”, uz finansijsku podršku UNMIK-a. Današnja akcija je pokazatelj da saradnjom i zajedničkim naporima možemo da izađemo iz ove velike i teške krize. Opština Severna Mitrovica će se truditi da i narednom periodu pruži pomoć svim građanima, kojima je ona neophodna. Zahvaljujem se svima koji su podržali ovu akciju,“ rekao je gradonačenik Severne Mitrovice Milan Radojević.\nHumanitarna pomoć za socijalno ugrožene porodiceOpština Severna Mitrovica\nZamenica gradonačenika Adrijana Hodžić se zahvalila svima koji su podržali ovu akciju i pozvala je sve potencijalne donatore da nastave sa ovakvim aktivnostima, jer to je jedan od konkretnih načina da pokažemo zajedničku zabrinutost i odgovornost, ali i brigu prema socijalno najugroženijim kategorijama našeg društva.\nGradonačelnik Severne Mitrovice Milan Radojević Adrijana Hodžić UNMIK Humanitarna pomoć socijalna pomoć\nSeverna Mitrovica obezbedila 75 tablet uređaja za školarce\nRukovodstvo opštine Severna Mitrovica preuzelo je 75 tablet uređaja za potrebe dece školskog uzrasta koja pohađaju onlajn nastavu.\nHumanitarna pomoć dostavljena socijalno ugroženim porodicama u Novom Brdu\nRadojević uručio pomoć Narodnoj kuhinji u Severnoj Mitrovici


POZIV OTVOREN DO 15. SEPTEMBRA: Mali pozvao gradske hotelijere da se prijave za subvencije | Novosti.RS\nU tu svrhu biće izdvojeno 1,46 milijarde dinara, a sredstva utvrđena programom dodeljuju se bespovratno, saopštilo je Ministarstvo finansija.\nMali je u saopštenju naveo da je javni poziv otvoren do 15. septembra i da će hotelijeri novac dobiti najkasnije u prvoj nedelji oktobra.\nPodsetio je da će gradski hotelijeri dobiti od države direktnu subvenciju od 350 evra za svaki ležaj i 150 evra za svaku sobu.\nSINIŠA MALI: Javni poziv za hotelijere početkom sledeće nedelje\n31. 08. 2020. u 13:52\n-Prepoznali smo neophodnost podrške gradskim hotelijerima, s obzirom na to da se u prvoj polovini godine znatno smanjio devizni priliv od stranih gostiju. Uslov za ostvarivanje prava na pomoć je da hotelijeri do kraja godine ne smanje broj zaposlenih za više od 10 odsto-naveo je Mali.\nNa taj način biće zadržana puna zaposlenost u tom sektoru i biće omogućeno hotelijerima da prevaziđu ovaj težak period, dodao je ministar.\n-Gradski hoteli su od početka pandemije skoro potpuno prazni, za razliku od hotela na planinama, u banjama i na drugim turističkim destinacijama. Ovo je još jedan od momenata gde država pokazuje svoju volju i snagu da pomogne privredi i građanima, jer osiguravamo njihov opstanak do nekih boljih vremena. Država može i hoće da bude partner privredi, a sve zahvaljujući teškim merama koje su se sprovodile od 2014. godine-istakao je Mali.\nMinistar finansija je dodao da je ponosan i na činjenicu da je nezaposlenost u drugom kvartalu ove godine na istorijskom nivou od 7,3 odsto i objasnio da je ova mera, pored ostalih, garant da će radna mesta biti zadržana.\n-Ne zaboravite da smo isplatili tri minimalne zarade, odložili plaćanje poreza i doprinosa na zarade, isplatili po 100 evra svim punoletnim građanima, a isplatili smo i 60 odsto minimalca za dva meseca. Uz ta davanja, obezbedili smo i kredite za likvidnost i garantnu šemu, te je ukupna pomoć države privredi i građanima u prethodnom periodu bila oko 5,8 milijardi evra-rekao je Mali.\n-Naša privreda ne sme da stane, potrebno je da se još jače bori na tržištu i ulaže u proizvodnju. Uz pozitivan stav, kao i podršku države, posebno za sektore koji su najviše ugroženi, za srpsku privredu nema zime-zaključio je Mali.\nSiniša Mali hotelijeri pomoć hotelijerima Turizam


Moskva razvija novo borbeno izviđačko vozilo - Glas Srpske\nSrna 27.05.2020 14:30\nMOSKVA - Rusija razvija najnovije "mars-2000" borbeno vozilo za izviđanje, zasnovano na oklopnom transporteru NTR-82, izjavio je generalni izvršni direktor ruske Vojno-industrijske kompanije (VPK) Aleksandar Krasovicki.\nOn je za TASS rekao da je u toku rad na proizvodnji borbenog vozila, te da se razmatra razvijanje samohodnog raketnog sistema zemlja-vazduh kratkog dometa "sosna", zasnovanog na BTR-82.\n"Među novom opremom u razvoju je borbeno vozilo antisaboter 'tajfun-M', koji je zasnovan na BTR-82, kojeg je proizvelo Udruženje za istraživanje i proizvodnju 'Strela'. Dizajniran je za zaštitu mobilnih raketnih sistema ruskih Raketnih snaga strateške namjene", istakao je Krasovicki.\nPrema riječima Krasovickog, postojaće potražnja za osnovom oklopnog transportera jer, za razliku od drugih oklopnih šasija na točkovima, može da prođe prepreke u vodi, s obzirom na pojavu novih sistema oružja i specijalne opreme i potrebu da se proizvedu njihove verzije na točkovima.\nKrasovicki je naglasio da Rusija, u isto vrijeme, ne planira da koristi šasiju BTR-82 za civilna vozila, ali da će, u slučaju potrebe da se proizvede civilno vozilo na bazi te šasije, to raditi VPK.\nVPK je najveći ruski proizvođač oklopne opreme za točkove.


Žene direktori skoro svih javnih ustanova u Bileći\nFoto: Srna | Žene direktori skoro svih javnih ustanova u Bileći\nSrna 15.11.2019 10:46\nBILEĆA - Opština Bileća jedna je od rijetkih za koju se može reći da su muškarci u manjini kada su u pitanju rukovodeći položaji, pa su tako na čelu skoro svih javnih ustanova u ovoj lokalnoj zajednici žene.\nU ovoj hercegovačkoj opštini žene su direktori Narodne biblioteke, Srednjoškolskog centra, dvije osnovne škole, Centra za socijalni rad, Javnog komunalnog preduzeća, "Elektro-Bileće", Kulturno-sportskog centra i još nekoliko javnih ustanova u ovom mjestu.\nSuzana Tabaković se od prije šest mjeseci nalazi na mjestu direktora "Elektro-Bileće", preduzeća u kojem su većinski zaposleni muškarci. Tabakovićeva, koja je diplomirani ekonomista, za Srnu kaže da je prethodno imala dvije i po godine iskustva na mjestu direktora tekstilnog pogona "Trendteks" u Bileći, gdje su većinom zaposlene žene.\nTabakovićeva kaže da je u početku, kada je dobila ponudu za mjesto direktora "Elektro-Bileće", bila svjesna odgovornosti njene funkcije I ističe da se, uz korektnu saradnju sa iskusnijim kolegama, može lijepo upravljati ovim značajnim preduzećem.\n"Meni je najbitnija saradnja sa tehničkim rukovodiocem koji je zadužen za koordinaciju sa radnicima na terenu, a ima iskustvo u elektrostruci 12 godina, tako da je taj odnos između mene i njega prva i najvažnija karika odakle sve kreće. Za sada nema nikakvih problema u radu, a nadam se da ih neće ni biti", navodi Tabakovićeva.\n"Ovdje ima veliki broj ljudi koji su skoro 40 godina zaposleni, mnogi su čitav radni vijek proveli u `Elektro-Bileći`, ali uspjela sam da sarađujemo i dogovoramo se oko svega. Imamo korektan odnos. Svi rukovodioci na ovakvim mjestima treba da imaju dobar odnos sa tehničkim osobljem", smatra Tabakovićeva.\n"Ovo je još uvek svet muškaraca, iako možemo da vidimo da se žene polako probijaju na ta rukovodeća mesta. Ali, u suštini, još uvek je lakše biti muškarac direktor nego žena", rekla je Srni Pekićeva.\n"Najveći izazov je pronaći pravu meru i dozu odgovornosti, odnosno zahteva prema kolegama, sa kojima sam do juče imala drugačiji, prisniji odnos", kaže Pekićeva.


sreda, 17 februar 2021 10:15\nKarlovčani koriste svaku priliku da se pohvale svojim vinima. Jedni su od prvih koji su prepoznali svetski trend podrške autohtonih i novostvorenih sorti, odnosno autentičnih sorti nastalih u lokalnoj sredini. S obzriom da su Sremski Karlovci turističko mesto bremenite istorije, duhovnosti i kulture, njegovi vinari sa dvadesetak registrovanih vinskih podruma, trude se da turističku ponudu učine kvalitetnijom.\nU razgovoru sa domaćinom i karlovačkim vinarima, konstatovano je da je 2020. godina, po svemu bila varljiva, te stoga zahtevna i za vinogradare. Velike padavine tokom juna i jula uticale su na smanjenje roda, ali mirna završnica vegetacije dala je kvalitet iznad očekivanja. Problemi na tržištu i smanjenje potrošnje izazvali su znatno veće probleme, posebno za one vinare orijentisane na distribuciju vina ugostiteljskim objektima.\nU očekivanju rezultata berbe 2020., vinogradari i vinari sa nesmanjenim elanom planiraju nastavak širenja vinograda i osavremenjivanje podruma. Tome je doprinelo i usvajanje Strategije razvoja vinskog sektora 2021 - 2030., decembra prošle godine od strane Vlade Republike Srbije, a na inicijativu Saveza vinara i vinogradara Srbije (SVVS). Ovim dokumentom je detaljno obuhvaćen razvoj vinarstva i vinogradarstva u Srbiji u narednoj deceniji, prema kojem Srbija treba da utrostučni površine pod vinogradima, za više od 30% poveća udeo domaćeg vina na ovdašnjem tržištu, osigura izvoz vina u EU i u treće zemlje i stvori uslove za razvoj vinskog i seoskog turizma.\nDr Ivanišević se osvrnuo i na deo Strategije u kojem je prepoznat značaj uvećanja domaćih sorti u našem sortimentu, za šta treba dosta vremena, jer je to spor, ali siguran put da će dobre sorte pronaći mesto u vinogradima Srbije i širom sveta.\n- Program razvoja vinskog sektora za narednih 10 godina je vrlo ambiciozan, da dođemo do 25 hiljada aktivnih vinograda, što je tri do tri i po puta više nego što imamo sada. Možda zvuči nerealno, ali mislim da je izvodljivo. To zahteva aktivnu sadnju u narednih 10 godina, koja će biti podržana od strane države i očekujemo da će uz tu priču u većem procentu biti zastupljene i lokalne i novostvorene sorte, pred kojima je sigurna ne samo buućnost, već i sadašnjost. Poslednjih 4 - 5 godina prisutni su i Programi Pokrajinske vlade za vinogradare, vinare i infrastrukturu, a od 2020. i Pravilnici za podršku na republičkom novu - istakao je dr Ivanišević, dodavši da su po njegovim saznanjima neki vinari i vinogradari dobili i avansna sredstva, što nikada nije bilo, a što bi trebalo da bude praksa, s obzriom da je to sektor koji zahteva puno ulaganja, dug niz godina da se obrnu sredstva. Saglasan je da bi sa sve to trebalo da pruži potrebnu pomoć vinogradarima i vinarima za sukcesivno dobijanja sredstava kada i za šta su im potrebna.\nProgram razvoja sektora je prepoznao i potrebu ulaganja u naučnoobrazovne institucije, koje su i danas prisutne, ali na znatno skromnijem nivou. Profesor je istakao da bez primene savremenih tehnologija i obrazovanja mladog kadra nema napretka. U vezi s tim, podsetio je da su još pre tri godine Poljoprivredni i Tehnološki fakultet u Novom Sadu formirali zajednički studijski program - master vinogradarstva i vinarstva, koji na žalost, zbog neodstatka budžetskih sredstava nije zaživeo. Po njegovim rečima, Strategija 2021 - 2030 je prepoznala ovaj problem i realna su očekivanja da će u nekoj bliskoj budućnosti i to zaživeti s obzriom da je pripremljena akreditacija, kadar i logistika, a da se čeka da država odobri finansiranje ovog programa.


Na SO Ruma usvojena odluka o formiranju nove ustanove socijalne zaštite "Solidarnost" - RTV Centar Srem\nNa SO Ruma usvojena odluka o formiranju nove ustanove socijalne zaštite “Solidarnost”\nGlavnoRuma 10/15/2020 sofija 0\nU Kulturnom centru u Rumi danas je održana sednica Skupštine Opštine Ruma, na kojoj je, između ostalog, usvojena odluka o formiranju nove ustanove socijalne...\nU Kulturnom centru u Rumi danas je održana sednica Skupštine Opštine Ruma, na kojoj je, između ostalog, usvojena odluka o formiranju nove ustanove socijalne zaštite, koja će nositi naziv „Solidarnost“. Do imenovanja direktora, poslove vršioca dužnosti direktora te ustanove u osnivanju, obavljaće Vojislav Mioković, a u okviru tačke dnevnog reda –izbori i imenovanja- za VD direktora Centra za socijalni rad imenovana je Jelena Ovcin, dok će turističkom organizacijom upravljati VD direktora Tatjana Došen. Odbornici su danas, takođe, uvojili i izveštaj o izvršenju odluke o budžetu Opštine Ruma za period od prvih 9 meseci ove godine.\nNova ustanova koja će se baviti pružanjem lokalnih usluga socijalne zaštite se izdvaja iz Cnetra za socijalni rad, koji je pod ingerencijom države i njoj će kao osnivač biti nadležna lokalna samouprava. Ustanova „Solidarnost“ se osniva radi pružanja i razvijanja usluga socijalne zaštite iz nadležnosti lokalne samouprave, na osnovu prepoznatih potreba građana Opštine Ruma, a u skladu sa pozitivnim društvenim propisima kojima se reguliše oblast socijalne zaštite, istakao je predsednik Skupštine Opštine Ruma, Stevan Kovačević.\nPredsedik Kovačević prokomentarisao je usvojen Izveštaj o izvršenju Odluke o budžetu opštine Ruma za period 01.01.- 30.09.2020. godine, koji pokazuje da su budžetski prihodi i primanja ostavreni 56,36% u odnosu na plan, dok su budžetski rashodi i izdaci 53,17% planiranog.\nNa sednici lokalnog parlamenta, usvojen je i Predlog Odluke o izmeni i dopuni Odluke o javnim parkiralištima i parkiranju, a odbornici su dali saglasnost i Odluci Nadzornog odbora o usvajanju cenovnika parking službe. Imenovan je Opštinski savet roditelj i usvojen Izveštaj o radu sa finansijskim izveštajem ustanove Sportski centar Ruma, za 2019. godinu.


Ruska odmazda prema Turskoj ekonomske prirode\nRuski predsednik Vladimir Putin uputio oštre reči Turskoj\nRusija je obećala da će Turska snositi ozbiljne posledice zbog toga što je oborila ruski ratni avion, koji je navodno povredio turski vazdušni prostor, a tom prilikom stradao najmanje jedan ruski pilot.\nRuski funkcioneri navode da je helikopter, koji je poslat na mesto nesreće takođe oboren, a da je stradao i jedan od radnika na ugovor.\nTo što je Turska oborila ruski avion duž svoje granice sa Sirijom podstaklo je zabrinutosti o mogućoj odmazdi Moskve. Predsednik Rusije Vladimir Putin uputio je oštre reči na račun Turske.“Današji gubitak za nas je ubod nožem u leđa od strane onih koji sarađuju sa teroristima”.\nTurska tvrdi da je ruski bombarder ušao u njen vazdušni prostor i da je primio deset upozorenja koje je ignorisao pre nego što je oboren. Rusija demantuje da je avion prešao granicu.\n“Svako treba da zna da ćemo napraviti žrtvu kakva god bude potrebna i preduzeti svaku neophodnu predostrožnost kada je naša zemlja okružena plamenom, a bezbednost naših granica i životi naših građana ugroženi”, izjavio je Ahmet Davutoglu, premijer Turske\nTurski funkcioneri se žale da je Rusija bombardovala pobunjenička sela u kojima žive Turkmeni u pograničnoj oblasti, kako bi pružila podršku svom savezniku – sirijskom predsedniku Bašaru al Asadu.“Rusi se u Siriji ponašaju tako da svakog ko nije za Asada tretiraju kao teroristu”. navodi Aleksandar Baunov, iz Centra Karnegi u Moskvi\nRusija je objavila da su pobunjenici iz redova Turkmena po svemu sudeći oborili spasilački helikopter poslat u tu oblast. I dok akcije turske vojske šalju jasnu poruku, one se svakao smatraju rizičnim i mogu da imaju ozbiljne posledice.\n“Trgovina sa Rusijom i ruski turizam su veoma važni. Ne znam da li Moskva razmatra zvanične sankcije, ali ruski političari su majstori nezvaničnih sankcija”., kaže Aleksandar Baunov. Međutim, Rusija verovatno neće vojno odgovoriti protiv Turske, pošto se radi o članici NATO-a , koji je izrazio solidarnost sa Ankarom i pozvao na mir i deeskalaciju situacije.